Іван Навуменка - Таполі юнацтва — Беларуская Літаратура - кароткі змест/ Краткое содержание\nГлавная → Белорусская литература → Іван Навуменка → Іван Навуменка - Таполі юнацтва\nІван Навуменка - Таполі юнацтва\nВечар быў асенні, з дажджом, ветрам, непралазнай гразёю на вуліцы. Жоўтае лісце таполяў падала густа і шчодра, яно заслала ўвесь абнесены жалезнай агароджай прыстанцыйны скверык. Дзверы ў скверыку стаялі наўкруг, пасярэдзіне меркавалася зрабіць фантан, але яго так ніколі і не зрабілі: ці то не хапала сродкаў, ці проста хто-небудзь палічыў гэта залішняй раскошай для звычайнай чыгуначнай станцыі. Замест фантана паставілі воданапорную калонку. Вада з-пад адкручанага крана біла такая сцюдзёная, што ад яе зводзіла зубы. Вечарам, пры святле схаванай у лісці дрэў электрычнай лямпачкі, пругкі струмень з-пад крана зіхацеў, як сярэбраны.\nУ той апошні перадваенны год я жыў няўклюдна, бесталкова. 3 атэстатам выдатніка закончыў дзесяцігодку, без экзаменаў паступіў у політэхнічны інстытут, мне далі інтэрнат, стыпендыю. Але, не правучыўшыся месяца, я без усякай прычыны пакінуў інстытут, прыехаў у сваё мястэчка. Бацька лаяўся, маці ціха ўздыхала. Каб зачапіць за што-небудзь рукі і не быць нахлебнікам у сям’і, я паступіў картатэтчыкам у бухгалтэрыю кравецкай арцелі. Вядома, пасада і работа мяне зусім не цікавілі. Толькі два дні ў тыдзень – у суботу і нядзелю – настрой у мяне падымаўся. У гэтыя дні прыязджала дамоў мая аднакласніца Гэля Машчынская, якая вучылася ў педагагічным інстытуце ў бліжэйшым ад нашага мястэчка горадзе. 3-за Гэлі я і вярнуўся ў мястэчка.\nЯ хадзіў да Машчынскіх, на зялёную вуліцу Камунараў, якая была за станцыяй, амаль штовечар, а калі варочаўся дамоў, то заўсёды даваў круку, завітваў на станцыю і піў сцюдзёную ваду з калонкі. Пасажырскія цягнікі – маскоўскі і брэсцкі – к гэтаму часу разміналіся, прастойваючы роўна па тры хвіліны, ля перона пыхкаў толькі мясцовы з маршрутам на тарфяны завод і назад. Ён адпраўляўся, не вельмі прытрымліваючыся графіка: калі ў адзінаццаць, калі ў палове дванаццатай. На станцыі ў гэты час панавала цішыня. У напалавіну пустой, закуранай зале драмалі пасажыры, якім па начным часе не было куды падацца. 3 перона ў асветленым акне была відаць маладая тэлеграфістка, якая чытала ленту, раз-пораз папраўляючы прычоску. У пакоі дзяжурнага курылі аглядчыкі вагонаў і саставіцелі.\nЯ хадзіў да Машчынскіх, робячы выгляд, што сябрую з іхнім Аркадзем. Аркадзь вучыўся ў восьмым класе. Я насіў яму кнігі, памагаў рашаць задачы, праседжваючы па дзве-тры гадзіны штовечар. Аркадзь ні аб чым не здагадваўся. Маці Гэлі і бацька, вядома, разумелі. Маці была ласкавая: калі размаўляла са мной, то заўсёды з нейкай як бы вінаватай усмешкай на твары. 3 бацькам – галоўным аграномам райза – я бачыўся рэдка, ён вечна вандраваў па раёне. Застаючы мяне з Аркадзем, ён моцна, па-мужчынску, паціскаў мне руку і, ні аб чым не распытваючы, ішоў у свой пакой.\nАркадзь мне падабаўся тым, што быў Гэліным братам. I тварам, і характарам ён вельмі нагадваў сястру. Гэтак жа, як і яна, умеў захапляцца: мог гадзіну расказваць пра якую-небудзь марку, што трапіла ў яго калекцыю, тлумачыў мне сэнс магічных знакаў старажытнай Індыі, якія ён перамаляваў у сшытак са старой кнігі. Ні маркі, ні магічныя знакі мяне не цікавілі. Мне было васемнаццаць гадоў, і я ведаў, што люблю Гэлю. Толькі дзеля яе гэтыя два месяцы я прыходзіў у прасторны, са шкляной верандай і дзікім вінаградам на сцяне дом Машчынскіх. Я любіў іхні дом, ціхую зялёную вуліцу, на якой ён стаяў, любіў Аркадзевы вочы, такія ж вясёла задуменныя, як і ў сястры.\nПра адносіны Гэлі да мяне я нічога не ведаў. Калі мы яшчэ вучыліся ў школе, толькі адзін раз хадзілі разам у кіно. У дзень майго семнаццацігоддзя яна падаравала мне кнігу – «Сагу аб Фарсайтах». У школе яна ўсё ж ставілася да мяне па-сяброўску. Цяпер, прыязджаючы дамоў і застаючы ў кампаніі з Аркадзем, хмурылася, ні разу на яе твары я не заўважыў радаснай усмешкі. Я чакаў, спадзеючыся на цуд.\nУ той суботні вечар я сядзеў з Аркадзем да адзінаццаці, тоячы надзею, што Гэля прыедзе. Наступалі дні кастрычніцкіх свят. За цёмным акном шастаў вецер, біў у шыбіну галінай грушы. Я лавіў кожны зык і шорах на двары, каб не прапусціць моманту, калі рыпнуць веснічкі. Добра памятаю: нейкі ўнутраны голас гаварыў мне, што ў гэты вечар павінна здарыцца штосьці незвычайнае, тое, чаго я даўно чакаю і прагну душой. Але Гэля не прыехала.\nЯ развітаўся і пайшоў на станцыю. Ліў дождж. Не зважаючы на яго, я хадзіў па скверы і слухаў, як шасціць пад нагамі мокрае апалае лісце. У разложыстых шатах таполяў шумеў вецер, мігатліва гойдалася ў вецці электрычная лямпачка. Яе святло падала на дол, і жоўтае, абмытае дажджом лісце здавалася залатым.\nНарэшце я выйшаў са скверыка і ўбачыў Гэлю. Яна стаяла пад казырком бляшанага навеса над ганкам чакальнай залы і, відаць, сачыла за мной увесь той час, пакуль я блукаў па скверыку. Твар яе быў мокры, з-пад сіняй хусцінкі выбілася, апусціўшыся на лоб, пасмачка русявых валасоў. Я падышоў да Гэлі.\n– Чаму ты не дома? – халадзеючы ад нядобрага прадчування, спытаў я.\n– Я ведала, што ты будзеш чакаць, таму не пайшла.\n– Гэля... Ты ведаеш, я прыехаў дзеля цябе...\n– Зрабіў глупства.\n– Я люблю цябе, Гэля. Можаш ты гэта зразумець?..\nГэтыя словы я вымавіў з адчаем, з болем, з просьбай пакінуць мне хоць кроплю надзеі.\nЯе твар на імгненне пакутліва перасмыкнуўся, як бы дзяўчына раздумвала аб чымсьці цяжкім, балючым. Але на адно толькі імгненне, бо яна адразу ўзяла сябе Ў рукі.\n– Ведай, – сказала яна цвёрда. – Я люблю другога, не цябе... А з гэтым трэба канчаць... Мне проста сорамна!\nНе ведаю, як у мяне хапіла сілы спакойна павярнуцца і пайсці. Але я павярнуўся і пайшоў. Яна стаяла на ганку і пазірала мне ўслед...\nВытрымкі мне хапіла ненадоўга. У душы было так пуста і балюча, што дамоў я ісці не мог. Недзе на палавіне дарогі я спыніўся і амаль подбегам рушыў назад на станцыю. Мне раптам уявілася, што Гэля яшчэ там, што яна мяне проста выпрабоўвае. Але яе там не было – пайшла дамоў...\nЯ зайшоў у буфет. Там за сталамі сядзелі некалькі запозненых пасажыраў. Адзін з іх, стары, з худым маршчыністым тварам, у паношаным вайсковым шынялі, іграў на гармоніку.\nМелодыя была знаёмая. Стары наігрываў матыў песні, якой мы, перадваенная моладзь, усе ў той час захапляліся. Песня была пра любімы горад, які пакідае юнак, каб бараніць сваю Радзіму. Здаецца, у той вечар я прыняў канчатковае рашэнне. Любімы горад быў і ў мяне, не было толькі любімых вачэй, якія б свяцілі мне ў далёкіх вандроўках. Але гэта ніколькі не мяняла справы.\nПасля кастрычніцкіх свят я пайшоў да раённага ваенкома і папрасіў накіраваць мяне ў лётнае вучылішча.\nЯ моцна непакоіўся, што «не прайду па вачах» – іншы раз пасля доўгага чытання пабольвалі вочы. Але прайшоў. Калі шанцуе, то шанцуе. Вучыцца мяне паслалі ў далёкі горад.\nАд’язджаў маскоўскім цягніком у цёмны, дажджлівы вечар. 3 бацькамі развітаўся дома: не хацелася, каб яны былі на станцыі. Завітаў у скверык. Дрэвы стаялі голыя, ледзь прыкметна гойдалі мокрым веццем. На апалае лісце, якое ўсё цяпер ляжала пад нагамі, з галін глуха і часта падалі буйныя кроплі. Нагнуўшыся над калонкай, напіўся вады, яшчэ раз абышоў скверык, пастаяў пад бляшаным казырком ля ўвахода ў чакальную залу, дзе месяц назад стаяў разам з Гэляй. Было такое адчуванне, што з роднымі мясцінамі і з усім, што выпала на мае васемнаццаць год, развітваюся назаўсёды.\nВясной, за месяц ці два да вайны, калі я пачаў лятаць пакуль яшчэ з інструктарам, прыйшоў ліст ад Гэлі. Я ні разу не пісаў ёй і не ведаю, дзе яна ўзяла адрас. Ліст быў асцярожны: застанёмся сябрамі, пра сябе – здала залікі, была цяжкая сесія.\nНе такі ліст хацеў я атрымаць ад Гэлі і таму не ведаў, што адказаць. Столькі я чакаў гэты ліст. А потым пачалася вайна...\nПасля вайны ўжо некалькі разоў быў на радзіме. Гэлі не застаў: яе сям’я ў пачатку вайны эвакуіравалася ў тылавыя раёны і назад у мястэчка не вярнулася. Таполі ўцалелі, разрасліся: не сквер цяпер, а зялёны востраў. Не ведаю, ці прыязджала ў мястэчка Гэля, а калі прыязджала, то ці выклікалі ў яе які-небудзь успамін таполі ў прыстанцыйным скверыку...\nАлена Васілевіч Алесь адамович - нямко Алесь адамович - vixi Адам міцкевіч Алесь камароўскі Алесь адамовіч - хатынская аповесць Алесь Салавей Іван Чыгрынаў Адам гуринович Алесь Петрашкевіч Алесь якімовіч Алесь Звонак Адам мицкевич Алесь разанаў Іван Шамякін Іван мележ Алесь Жук Vixi Алесь адамовіч - апошняя пастараль Алесь Адамовіч Іван Грамовіч Іван Навуменка Алесь Пісьмянкоў Адам гурыновіч Алесь Гарун Іншае Іван Пташнікаў Адам мицкевич и его творчество Алесь жук - паляванне на апошняга жураўля Алесь Бадак


"> Пяць краінаў, дзе лепш не быць жанчынай - Цэнтр новых ідэй\nПяць краінаў, дзе лепш не быць жанчынай\nЗгодна з дадзенымі Сусветнай арганізацыі здароўя, больш за мільярд жанчынаў застаюцца ахвярамі гвалту, агрэсіі і дыскрымінацыі.\nІрына Астапеня · 8 Сакавіка 2014\nПакуль многія дзяржавы выпрацоўваюць сучаснае заканадаўства, забяспечваюць роўныя ўмовы працы і ўдзелу ў грамадскім жыцці, у свеце застаецца процьма краінаў, дзе жанчыне лепш не нараджацца.\nТакія арганізацыі, як Human Rights Watch альбо Thomson Reuters Foundation праводзяць даследванні, якія асвятляюць праблемы жанчынаў. Падрыхтаваныя рапарты сведчаць, што многія краіны дагэтуль не гарантуюць жанчынам доступу да такіх простых рэчаў, як адукацыя ці медыцынская апека.\nЗгодна з дадзенымі з 2011 году, у гэтай краіне жанчынаў на 37 мільёнаў менш, чым мужчынаў. Многія сем’і ўспрымаюць нараджэнне дачкі, як пракляцце, таму ідуць на female feticide – выдаленне жаночых эмбрыёнаў. Нягледзячы на існуючае заканадаўства, якое забараняе лекарам інфармаваць бацькоў аб поле іх будучага дзіця, дактары часта парушаюць закон і спрыяюць забойствам.\nМногія падлеткі скончваюць жыццё самагубствам, каб зменшыць выдаткі іх сем’яў і выратаваць іх ад ганьбы жабрацтва. Каля 70 % жанчынаў застаюцца ахвярамі сямейнага гвалту, каля 100 мільёнаў кабет становяцца таварамі для гандлю, амаль палова дзяўчын прымушаецца да шлюбу да наступлення 18-годдзя.\nНекаторыя плямёны ў гэтай краіне выкарыстоўваюць групавое згвалтаванне, як кару за злачынствы, учыненыя мужчынамі. Многія сем’і ідуць на “ганаровае забойства”, каб змыць сваю ганьбу напрыклад за тое, што жанчына стала ахвярай гвалту ці нават апранаецца ў неадпаведным для грамадства стылі. Асабліва гэта датычыць палітычна актыўных жанчых. Штогод здзяйсняецца каля 1000 ганаровых забойстваў.\nГрамадства Пакістану верыць, што жанчыны выконваюць перадусім рэпрадукцыйную ролю і мусяць дбаць выключна пра дом, дзяцей і мужчын. Толькі 36 % кабетаў хадзілі ў школу, а амаль 90 % з’яўляюцца ахвярамі хатняга гвалту. Многія замоўчываюць факты гвалту, каб захаваць гонар сям’і.\nЗгодна з Human Rights Watch, за шэсць месяцаў 2013 году ўзровень фізічнага і сэксуальнага гвалту дасягнуў страшнага памеру. У гэтай няўдольнай краіне зарэгістравана толькі 800 актаў зваглтаванняў, хоць у рэчаіснасці гэтая лічба куды большая. Дадзеныя UNICEF сведчаць, што траціна згвалтаваных гэта дзеці. 95 % дзяўчынак ад 4 да 11 гадоў праходзяць праз жаночае абразанне, якое часам даводзіць да смерці.\nЦяжарнасць застаецца адной з найбольш небяспечных рэчаў, якая можа здарыцца ў жыцці жанчыны. Слабы, а часта ніякі ўзровень медыцынскага абслугоўвання прыводзіць да таго, што жанчыны паміраюць у часе нараджэння дзіця. Толькі 9 % кабет нараджае ў адэкватных умовах.\nНа ўскрайках Каіру існуюць цэлыя вёскі, дзе асноўным заняткам з’яўляецца гандаль людзьмі, звычайна жанчынамі, і вымушанне іх да шлюбу. Рапарт ААН ад красавіка 2013 году, сведчыць, што 99,3 % жанчынаў прайшлі праз фізічны ці сэксуальны гвалт. Многія з іх таксама і праз абразанне.\nГрамадства прымае такі стан рэчаў, таму жанчыны любога ўзросту, незалежна ад грамадскай ці эканамічнай пазіцыі, вопраткі ці цывільнага стану могуць падвяргацца гвалту.\nПаўсюдная злачыннасць, жабранцтва, нізкі ўзровень медыцынскага абслугоўвання ставяць Афганістан на першае месца з пункту гледжання бяспекі. Сярэдні працяг жыцця жанчыны толькі 45 год. Грамадства дагэтуль жыве па законах шарыяту. Толькі 2 % жанчын маюць ідэнтыфікацыйныя дакументы, 85 % не маюць ніякай адукацыі. Прычынай з’яўляецца нізкі ўзровень бяспекі – па дарозе да школы дзяўчыны могуць быць выкрадзеныя.\nГрамадскі статус жанчын залежыць ад мужчынаў. Калі ж жанчына становіцца ўдавой, то яна цалкам страчвае правы і асуджаная на гвалт ды грамадскую ізаляцыю. У выніку доўгіх войнаў каля мільёну ўдоваў аказаліся на вуліцы і вымушаныя гандляваць уласным целам.\nграмадстважанчыныПравы чалавекаТрэці свет\nГлеб Мартынаў, Іван Шыла· 23 Лютага 2020\nСітуацыя з фруктовай гарбатай, МоваФэст і скандал на заводзе Луч\nУсе тры тэмы звязаны з мовай, але паўсюль усе па-рознаму.


01 травень 2017, 17:03\nПляж Словенска на чаранагорскім курорце Будва.\nУ расейскіх СМІ апошнія тыдні ідзе кампанія дыскрэдытацыі чарнагорскага турыстычнага кірунку паралельна з рэклямай адпачынку ў Крыме і Сочы. Зрэшты, самі чарнагорцы лічаць, што нэгатыўныя рэпартажы маюць зваротны эфэкт.\nУтульныя гатэлі, займальныя экскурсіі і пляжы на любы густ — усё гэта не пра Чарнагорыю. Гэтая краіна ўжо стала перавалачным пунктам для кантрабанды зброі, наркотыкаў і сэкс-рабоў у Заходнюю Эўропу, а цяпер яшчэ і ўступае ў НАТО, дзе будзе выконваць любыя распараджэньні «старэйшага брата», ладзіць правакацыі і выдаваць расейскіх грамадзян у ЗША, абвінавачваючы ў мітычных злачынствах! На такіх тэзісах будуецца новая антычарногорская кампанія, якая пачалася ў расейскіх СМІ перад новым турыстычным сэзонам.\nРасейскія турысты лідзіруюць сярод замежных гасьцей у Чарнагорыі. На расейскіх грамадзян прыпадае чвэрць турыстычнага патоку і каля 30 адсоткаў зарэгістраваных замежнікамі кампаній. Даходы ад турызму ў 2016 годзе ў Чарнагорыі ацэньваюцца на 850 мільёнаў эўра. З 2012 году гэтыя даходы павялічыліся амаль на 15 адсоткаў і складаюць пятую частку ВУП краіны.\nРасейскі МЗС, мяркуючы па ўсім, вырашыў скарэктаваць гэтую статыстыку, паведаміўшы на днях аб «антырасейскай гістэрыі» у Чарнагорыі і «неспрыяльнай сытуацыі» для турыстаў і бізнэсу. Пра пагрозы расейскім грамадзянам на Балканах ня чулі з часоў канфліктных 90-х, але спрэчкі Масквы з чарнагорскай палітычнай элітай ўжо даўно нагадваюць гібрыдную вайну.\nПраціўнікі ўступленьня Чарнагорыі ў НАТО чпальваюць сьцяг альянсу.\nНовы ўсплёск эмоцый супаў па часе з завяршэньнем інтэграцыі Чарнагорыі ў НАТО і заканчэньнем расьсьледаваньня гучнай справы аб спробе захопу ўлады, па якой праходзяць зьвязаныя з Масквой чарнагорскія апазыцыянэры і двое расійскіх грамадзян. Чарнагорскія выбары аказаліся пастаўленыя ў кантэкст «тэрарыстычнай апэрацыі», у датычнасьці да якой мясцовая пракуратура падазрае расейскія дзяржаўныя структуры і спэцслужбы.\nУ хуткім часе на лаве падсудных акажуцца двое лідэраў апазыцыйнага «Дэмакратычнага фронту», якіх у Маскве і Чачні прымалі як сяброў, падпісваючы дэклярацыі аб ваенным нэўтралітэце і абмяркоўваючы інвэстыцыйнае супрацоўніцтва. Расейскія грамадзяне Эдуард Шышмакоў і Ўладзімір Папоў, якiя праходзяць па справе аб спробе перавароту, абвінавачаныя завочна. Масква ня раз заяўляла, што ня мае дачыненьня да незаконных апэрацый у Чарнагорыі.\nАнтычарногорская кампанія ў расейскай інфармацыйнай прасторы не спынялася з канца 2015 году, калі краіна атрымала запрашэньне ўступіць у НАТО. З тых часоў МЗС і пракрамлёўская прэса не хавалі сваёй зацікаўленасьці ў паразе рэжыму шматгадовага лідэра Чарнагорыі Мілы Джуканавіча і зьмене зьнешнепалітычнага курсу краіны.\nСёньня ў Крамлі ўжо наўрад ці памятаюць, як дзякавалі Джуканавічу за стварэньне ўмоў для расейскага бізнэсу або ўзнагароджвалі чарнагорскага прэзыдэнта Філіпа Вуянавіча за «выдатную дзейнасьць па ўмацаваньні адзінства праваслаўных народаў і прасоўваньне хрысьціянскіх каштоўнасьцяў». Чарнагорскія ўлады ўжо тады рыхтаваліся атрымаць індывідуальны плян членства ў НАТО, але восем гадоў таму ў Расеі гэта яшчэ нікога не бянтэжыла.\nЦяпер іншыя акцэнты: чарнагорцаў высьмейваюць за памер тэрыторыі і колькасьць арміі, іх выбары — загадзя і пры дапамозе фэйкаў — аб’яўляюць сфальсыфікаванымі, ім абяцаюць «майдан з каўкаскім калярытам», а экс-прэм’ера Джуканавіча абвінавачваюць ў кантрабандзе чалавечых органаў. Сярод самых сьвежых ідэй — забарона на ўвоз у Расею чарнагорскага віна і спробы абмежаваць расейскі турыстычны паток у гэту краіну.\nАднак мясцовыя назіральнікі не драматызуюць сытуацыю. Спэцыялісты ў галіне турызму, наадварот, лічыць, што нэгатыўная кампанія ў расейскіх мэдыях толькі павялічыць цікавасьць да чарнагорскага турыстычнага кірунку. Калі б Расея вырашыла забараніць чартарныя рэйсы ў гэтую краіну, такое рашэньне сапраўды стала б моцным ударам, аднак у Нацыянальнай турыстычнай арганізацыі Чарнагорыі ўпэўненыя, што да гэтага ня дойдзе, кажа ў гутарцы з Радыё Свабода яе прэс-сакратарка Ніна Вукчэвіч.\n— Мы ня думаем, што нэгатыўныя публікацыі і рэпартажы, паказаныя па расейскім тэлебачаньні, неяк паўплываюць на турыстычны сэзон і колькасьць турыстаў з Расеі. Недакладная інфармацыя, а часта і не адпаведныя рэальнасьці зьвесткі не змаглі дыскрэдытаваць наш кірунак. Хутчэй нават гэта рэкляма для нас, бо праз гэтыя рэпартажы самі расейскія турысты пачалі публікаваць у сацыяльных сетках свае фатаграфіі і дзяліцца ўражаньнямі аб паездках у Чарнагорыю (# ябылвчерногории акцыя. — РС). Турыстычныя апэратары кажуць, што сёлета цікавасьць да адпачынку ў Чарнагорыі вышэй, чым у мінулым. Летась у нас пабывала 317 тысяч турыстаў з Расеі. У гэтым сэзоне 50 адсоткаў пуцёвак ўжо прададзена.\n— З чым ваша арганізацыя зьвязвае нэгатыўную кампанію ў расейскіх СМІ?\n— Гэтая кампанія тлумачыцца выключна палітычнымі прычынамі, рашэньнем Чарнагорыі ўступіць у НАТО. Але мы лічым, што гэта будзе толькі спрыяць разьвіцьцю турызму. Ва ўмовах росту тэрарызму і іншых пагроз турысты кіруюцца перш за ўсё меркаваньнямі бясьпекі. Дасьледаваньне, якое мы рабілі яшчэ ў 2014 годзе, паказвае, што расейскія турысты адчуваюць сябе ў поўнай бясьпецы і задаволеныя нашай прапановай. Сярод плюсаў — выкарыстаньне эўра ў якасьці нацыянальнай валюты і магчымасьць знаходзіцца ў Чарнагорыі бяз візы на працягу трох месяцаў, — кажа Ніна Вукчэвіч.\nУ расейскім МЗС падаўжэньне бязьвізавага знаходжаньня расейскіх грамадзян да 90 дзён называюць «хітрасьцю, якая ня можа прыкрыць стаўленьня да Расеі, якое фармуецца, каб дагадзіць Захаду». Адмова Расейскага саюзу турыстычнай індустрыі ўспрымаць усур’ёз папярэджаньне МЗС пра пагрозу расейцам адкрыла новы фронт у гэтай прапагандысцкай барацьбе. У выніку РСТ сутыкнуўся з абвінавачваньнямі «у прыслужніцтве НАТО» і жаданьні атрымаць прыбытак, рызыкуючы жыцьцямі і здароўем расейцаў.\nПляж Булярыца ў Чанагорыі.\nРасейская дыяспара ў Чарнагорыі нэгатыўная кампанія хвалюе куды больш, мяркуючы па закліках да эмігрантаў і турыстаў з былога СССР супрацьстаяць «чорнаму піяру». Зрэшты, спэцыялісты мяркуюць, што палітычная спрэчка паміж Масквой і Падгорыцай ня створыць ніякіх праблем расейскай абшчыне і не адаб’ецца на вядзеньні бізнэсу. Такога пункту гледжаньня прытрымліваецца юрыст Іван Зорыч, зьвязаны з расейскімі бізнэс-коламі ў Чарнагорыі.\n— На гэтую кампаніі рэагуе пераважна расейскай дыяспара, тыя, хто жыве тут ужо шмат гадоў. Яны актыўна абмяркоўваюць усе гэтыя артыкулы і рэпартажы ў сацыяльных сетках, шмат у каго яны выклікаюць зьдзіўленьне. Вядома ж, у Чарнагорыі няма ніякіх русафобскіх настрояў, якія б разьдзімалі ўлады, няма ніякіх лёзунгаў ці заклікаў праяўляць пільнаьсць ў дачыненьні да расейсцаў. Так што паведамленьні пра нэгатыўнае стаўленьне да расейскіх грамадзян папросту не адпавядае рэальнасьці.\nВядома, ня ўсё ў гэтых рэпартажах выдумка. Некаторыя зьявы сапраўды маюць месца, але раней расейская прэса гэтым не цікавілася, а цяпер падае іх як пагрозу жыцьцю і здароўю расейскіх грамадзян. Скажам, пляжы, вядома, маглі б быць і больш чыстымі. Але ў гэтым зноў жа няма нічога новага. Вось вам адзін з прыкладаў скажэньня інфармацыі. Некалькі дзён таму выбухнула машына, у якой знаходзіўся мясцовы жыхар. У Расеі гэта было пададзена як тэракт, хоць гаворка ішла пра крымінальную разборку. Такое здараецца ў любой краіне. Іншы прыклад — падача ў расейскіх СМІ тэмы ўступленьня ў НАТО. Ні масавы антынатаўскія мітынгі, ні нейкай жорсткасьці з гэтай нагоды не назіраецца.\n— Ці можа крызіс у адносінах Расеі і Чарнагорыі прывесьці да таго, што расійскія грамадзяне пачнуць згортваць тут свой бізнэс?\n— Тыя выпадкі, пра якія мне вядома, не былі зьвязаныя з палітычнымі меркаваньнямі, гэта залежала ад матэрыяльных абставін. Асобная гісторыя — з алюмініевым камбінатам у Падгорыцы, у які інвэставаў расейскі алігарх Алег Дзерыпаска і які ў выніку быў прызнаны банкрутам. Гэта адбылося некалькі гадоў таму і ніяк ня зьвязана з цяперашнім абвастрэньнем адносін Расеі і Чарнагорыі. У Чарнагорыі ў прынцыпе разьвіваць бізнэс досыць складана, але гэта ня значыць, што цяпер магчымы нейкі націск з боку чарнагорскіх уладаў, — лічыць Іван Зорыч.


Островчане стали призёрами республиканского конкурса “Ёлка-фэст”\nГлавная→Новости→Новости→Островчане стали призёрами республиканского конкурса “Ёлка-фэст”\nОстровчане стали призёрами республиканского конкурса “Ёлка-фэст”\n10:42 / 21.05.2018\nУжо цяпер дарослыя рыхтуюць «сані», каб у зімовыя святы завезці дзяцей на самую прыгожую чароўную казку: нядаўна падведзены вынікі рэспубліканскага завочнага конкурсу на лепшую сцэнарную распрацоўку навагодняй конкурсна-забаўляльнай праграмы «Ёлка-фэст».\nУ гэтым конкурсе ўдзельнічалі педагогі Астравецкага цэнтра творчасці дзяцей і моладзі Вольга Сцефановіч і Вікторыя Касцюк. Атрымалася гэта ў іх вельмі ўдала.\n– Мы прадставілі распрацоўку праграмы для дзяцей малодшага школьнага ўзросту, – расказвае намеснік дырэктара Астравецкага ЦТДіМ Вольга Сцефановіч. – У ёй прапанавалі вандроўку па казачнай краіне Траляндыі з іспытамі, конкурсамі і падарункамі. Вельмі прыемна, што нашу работу высока ацанілі.\nУ распрацоўцы Вольга і Вікторыя падрабязна апісалі ўсе этапы падрыхтоўкі да свята, неабходнае абсталяванне, ахарактарызавалі казачных герояў, ілюстравалі магчымыя варыянты касцюмаў, рэквізіту, а таксама прыёмы работы з мэтавай аўдыторыяй – усё гэта ў дадатак да сцэнарыя.\n– Вельмі добра, што гэты конкурс праводзяць задоўга да навагодніх святаў, – рэзюмуе Вікторыя Касцюк. – Можна нешта «падгледзець» у калег, прадумаць тыя ж касцюмы, павароты сцэнарыя.\nНа абласным этапе конкурса работа астраўчанак заняла першае месца, а на рэспубліканскім іх распрацоўка была адзначана Дыпломам II ступені.\nВіншуем Вольгу і Вікторыю і жадаем, каб наступная іх казка была не менш цікавай і чароўнай для маленькіх гледачоў.


17:56 27.09.2019 (абноўлена 12:56 27.09.2019)\nПа прагнозах сіноптыкаў, у суботу ў асобных раёнах краіны згусціцца туман, а па ўсходзе рэспублікі чакаюцца замаразкі.\nМІНСК, 27 вер - Sputnik. Жоўты ўзровень небяспекі аб'яўлены ў Беларусі на 28 верасня з-за туману і замаразкаў, аб гэта папярэдзілі ў Белгідраметцэнтры.\n"У начныя і ранішнія гадзіны ў суботу ў асобных раёнах краіны чакаецца туман, па ўсходняй палове рэспублікі на глебе і месцамі ў паветры - замаразкі 0, -2°С", - распавялі сіноптыкі.\nУ цэлым надвор'е ў рэспубліцы 28 верасня будзе фармаваць сістэма атмасферных франтоў, якія змяшчаюцца з Заходняй Еўропы. Уначы будзе воблачна з праясненнямі, удзень неба зацягнуць аблокі.\nУначы ў заходніх раёнах, раніцай і ўдзень на большай частцы краіны пройдуць дажджы, месцамі - залевы.\nБудзе дзьмуць паўднёвы, паўднёва-заходні ўмераны вецер, удзень будзе пераходзіць у парывісты. Уначы слупкі тэрмометраў у розных частках Беларусі пакажуць ад -2°С да + 11°С, у дзённыя гадзіны паветра прагрэецца да +10 .. + 17°С, у заходніх раёнах - да +18 .. + 19°С.


У Дабраўлянах адзначылі срэбраны юбілей асвячэння капліцы св. Пятра і Андрэя\n25 лістапада ў Дабраўлянах (Смаргонскі раён) з удзелам біскупа Юрыя Касабуцкага ўрачыста адзначылі 25-годдзе асвячэння капліцы святых апосталаў Пятра і Андрэя.\nЦэнтр сям’і Мінска-Магілёўскай архідыяцэзіі пры касцёле Маці Божай Будслаўскай, што на Каменнай Горцы ў Мінску, арганізаваў двухдзённы семінар «Выхаванне дзяцей», які прайшоў 17–18 лістапада.\nУ Дабраўлянах адзначаць 25-годдзе асвячэння капліцы\n25 лістапада ў Дабраўлянах (Смаргонскі раён) з удзелам біскупа Юрыя Касабуцкага ўрачыста адзначаць 25-годдзе асвячэння капліцы святых апосталаў Пятра і Андрэя.\nУ Маладзечне развіталіся з Уладзіславай Касабуцкай — маці біскупа Юрыя Касабуцкага\n5 лістапада ў Маладзечне прайшло пахаванне Уладзіславы Касабуцкай – маці Генеральнага вікарыя Мінска-Магілёўскай архідыяцэзіі біскупа Юрыя Касабуцкага, якая адышла ў вечнасць 2 лістапада на 82-м годзе жыцця.\nАдышла ў вечнасць маці біскупа Юрыя Касабуцкага\nКурыя Мінска-Магілёўскай архідыяцэзіі са смуткам паведамляе, што 2 лістапада на 82-м годзе жыцця адышла ў вечнасць маці біскупа Юрыя Касабуцкага Уладзіслава.\nБіскуп Касабуцкі памаліўся разам з вернікамі мінскага мікрараёна Курасоўшчына\n21 кастрычніка вернікі парафіі святых Лукі і Марціна ў Мінску (м-н Курасоўшчына) з удзелам біскупа Юрыя Касабуцкага адзначылі свой парафіяльны фэст.\n300 гадоў прысутнасці на шчучынскай зямлі адзначылі айцы піяры\n13 кастрычніка Ордэн духоўных рэгулярных убогіх Маці Божай пабожных школаў (айцы піяры) адзначыў юбілей — 300-годдзе з дня прыбыцця ў Шчучын.\nСвятыня, якая не закрывалася 425 гадоў: у Нясвіжы адсвяткавалі гадавіну першай святой Імшы\n14 верасня парафія Божага Цела ў Нясвіжы адзначыла 425-ю гадавіну з дня цэлебрацыі першай святой Імшы ў гэтым касцёле.\nНа XV Звычайнай Генеральнай Асамблеі Сіноду Біскупаў , якая пройдзе ў Рыме з 3 па 28 кастрычніка на тэму «Моладзь, вера і распазнанне паклікання», Касцёл у Беларусі будзе прадстаўляць арцыбіскуп Тадэвуш Кандрусевіч, Мітрапаліт Мінска-Магілёўскі, Старшыня Канферэнцыі Каталіцкіх Біскупаў у Беларусі.\nУ Нарачы з удзелам біскупа Юрыя Касабуцкага адзначылі фэст св. Роха\n18 жніўня ў нарачанскай парафіі св. апостала Андрэя па традыцыі адзначылі фэст св. Роха, якога з даўніх часоў асабліва ўшаноўваюць мясцовыя вернікі.


Любі свой родны край — Ляховичи. Ляховичский вестник. Ляхавiцкi веснiк. Новости города Ляховичи Брестской области\nЛюбі свой родны край\n09/09/2020 22 redakcyja\nСярод прыгожых і адметных куточкаў у кожнага з нас ёсць свой, асаблівы, і называецца ён малой радзімай. Менавіта так могуць сказаць пра аграгарадок Русінавічы мае землякі, якіх лёс раскідаў па ўсім свеце. Штогод многія збіраюцца на традыцыйнае свята вёскі. Сёлета на ўрачыстасці, падрыхтаваныя работнікамі мясцовага СДК, сабраліся аграгараджане і жыхары бліжэйшых вёсак.\nПа іх жыцці можна прасачыць гісторыю краіны, яны каштоўная энцыклапедыя, могуць адказаць на любыя пытанні, параіць. Усё гэта пра старэйшых аграгараджан Ганну Жарскую, Марыю Макавецкую, Лідзію Юнік. Як жа шчыра апладзіравалі землякі і самым маленькім русінавічанам – Івану Шымкевічу і Макару Гапееву.\nНа жаль, сёння няма сярод жывых удзельнікаў Вялікай Айчыннай вайны. А калісьці ў Русінавічах тых, хто абараняў Радзіму ад фашыстаў, было шмат. Сёння шчыра ўшаноўвалі землякі воіна-афганца Віктара Высоцкага і ўдзельніка ліквідацыі аварыі на Чарнобыльскай АЭС Барыса Дубешку.\nСакрэт шчаслівага сямейнага шчасця ведаюць Галіна і Уладзімір Красоўскія, Алена і Вячаслаў Казакевічы, Станіслава і Барыс Дубешкі кожная пара святкавала сёлета 40-гадовы юбілей сумеснага жыцця. Побач 35-гадовыя пары-юбіляркі Ніна і Віктар Макавецкія, Алена і Валерый Макавецкія, 25-гадовая – Наталля і Іван Вітко, 20-гадовыя – Вольга і Іван Патаповічы, Валянціна і Сяргей Сцепанель. Пажаданні пражыць у ладзе, згодзе і каханні гучалі ў адрас маладажонаў Святланы і Івана Буйкевічаў.\nНа асаблівым рахунку ў Русінавічах сям’я Надзеі і Аляксандра Сельмановічаў, бо яна валодае сапраўдным багаццем – тут падрастаюць чатыры дачушкі.\nУвогуле, намінацый было шмат. Кожнага лаўрэата шчыра і дружна віталі, ушаноўвалі, віншавалі. Ад душы пастараліся і самадзейныя артысты, якія падрыхтавалі святочную канцэртную праграму з любімых многімі пакаленнямі песень.\nНапэўна, свята не атрымалася б такім вясёлым, цудоўным і незабыўным, каб не спонсарская дапамога СВК «Ляхавіцкі». Ад усіх аграгараджан дзякуй за гэта старшыні гаспадаркі Івану Вітко. І да сустрэчы праз год, землякі.\nЛюдміла СІДОРСКАЯ, стараста аграгарадка Русінавічы.


Ні адно будаўніцтва жылога дома не абыходзіцца без мантажу і падключэння натуральнай або прымусовай сістэмы вентыляцыі. У шматпавярховых дамах для выдалення адпрацаванага паветра з жылога памяшкання ў атмасферу, часцей за ўсё ўжываюцца убудаваныя …\nЯк пры будаўніцтве новай, так і пры абслугоўванні існуючай вентыляцыйнай сістэмы, вельмі неабходна ведаць, як яна ўладкованая. Разабрацца ва ўсіх яе нюансах і асаблівасцях дапаможа схема вентыляцыі - у хрушчоўцы, сучасным шматкватэрным комплексе, …\nЎтульны і цёплы дом з'яўляецца закладам выдатнага самаадчування. І нярэдка некаторыя дробязі дазваляюць зрабіць яго незвычайным і непаўторным і незвычайным. Да іх можна аднесці дыфузары для сістэм вентыляцыі, хоць яны і не лічацца першачарговымі …\nБытавое вентыляцыйнае абсталяванне: асаблівасці выбару і\nУ гэтым артыкуле мы распавядзем пра тое, якое вентыляцыйнае абсталяванне для кватэры прадстаўлена на рынку і пра тое, якія схемы могуць быць рэалізаваны з прымяненнем такіх прылад. Тэма артыкула ўяўляе немалую цікавасць, паколькі ад таго, наколькі …\nРазмяшчаючы кацельню ў сябе ў доме, некаторыя ўладальнікі грэбуюць патрабаваннямі і правіламі, што можа прывесці ў далейшым да катастрафічных наступстваў. Падчас працы катла ў памяшканні ствараецца разрэджанае прастору, якое патрабуе дастатковай …\nУ апошні час будаўніцтва каркасных дамоў атрымала шырокае распаўсюджванне, што звязана побач добрых якасцяў такой тэхналогіі. Адзінае, каркасныя будынкі патрабуюць належнага догляду і эксплуатацыі, у прыватнасці, абавязковай умовай іх даўгавечнасці …\nЯкасць працы любых камунікацыйных сістэм залежыць ад своечасовай праверкі на ўзровень засмечвання і спраўнасць асноўных элементаў. Што тычыцца сістэм з паветранымі каналамі, то і тут важную ролю адыгрывае рэгулярны кантроль. Існуе адразу некалькі …\nКамбінуючы розныя віды вентыляцыі ў прыватным доме, грамадскім будынку або прамысловым будаўніцтве, спецыялісты імкнуцца забяспечыць аптымальнае суадносіны уваходнага і выходнага паветра. За кошт гэтага нармалізуюцца ўтрыманне кіслароду, тэмпература …\nУ цяперашніх умовах забруджанай навакольнага асяроддзя паветраныя фільтры з'яўляюцца важным элементам сучаснай вентыляцыйнай сістэмы. Так як яны бываюць самых розных відаў, часцяком людзі аказваюцца перад выбарам, да прыкладу, якія ачышчальнікі лепш …\nШибер для вентыляцыі: прылада, мэты прымянення, альтэрнатывы\nШто гэта за прынада - вентыляцыйны шибер? Для чаго ён ужываецца? З чаго складаецца шибер і як ён ўбудоўваецца ў вентыляцыйны канал?Чым яго можна замяніць? Паспрабуем адказаць на гэтыя пытанні. Што гэта такоеПерад намі найпросты клапан для рэгулявання …\nКласіфікацыя сістэм ацяплення: ад звыклага да экзотыкі\nКерамічная кран-буксуе: асаблівасці і замена\nЯк усталяваць і эксплуатаваць здрабняльнік для ракавіны\nСталёвыя радыятары ацяплення: тэхнічныя характарыстыкі і


Клеапатра Плюс Клеапатра Плюс\nСустракайце апошняга егіпецкай царыцы ў гэтай гістарычнай гульні Клеапатры Plus і падарожжа машыну часу, каб дабрацца да старажытнага Егіпта. Клеапатра Plus з'яўляецца часткай серыі слотаў Клеапатры распрацаваны і створаны распрацоўшчыкамі International Gaming Technology, якая базуецца ў Лондане. Гульня прапануе мноства варыянтаў займальна зарабляюць гульцоў і, такім чынам, IGT зарабляе велізарны з гэтай серыі слотаў.\nIGT са штаб-кватэрай у Лондане са сваімі асноўнымі офісамі ў Правідэнс, Лас-Вегас, які з'яўляецца гульнявой хаб, і Рым. Гэтая арганізацыя ажыццяўляе сваю дзейнасць больш чым 100 краіны па ўсім свеце і дзякуючы эканоміі маштабу і багацце сродкаў пад рукой, ён мае шмат варыянтаў, каб прапанаваць бонус для гульцоў у гульнях, створаных імі. Гэтая кампанія вырабляе розныя формы гульнявой тэхналогіі разам з гульнявых аўтаматаў для онлайн і афлайн казіно.\nКлеапатра Плюс 5 шпулькі і 40 выйгрышных ліній, якія прапануюцца да гульцоў. Ёсць шмат варыянтаў выплат у выглядзе бонусаў ў гэтай гульні.\nLevel Up Feature- Гэта дазваляе гульцу зарабіць у залежнасці ад якасці і працягласці гульні ён гуляе, які дазваляе яму разблакаваць больш высокія ўзроўні.\nбонус Карта- Дае гульцу пуцяводную карту, якая выкарыстоўваецца, калі бонус Клеапатры актывуецца. Яна таксама дае бясплатныя спіны.\nБясплатныя Спіны Бонус- дае 5 свабодныя закруткі з множнікам 1x\nКлеапатра Бонус- З дапамогай бонуснай карты, Вы можаце выйграць да 30 дадатковых бясплатных спіной з да 5x множнік або 10 супер спіной з 50х множнікам. Але ўсё гэта залежыць ад узроўню вы адмыкнутая.\nКлеапатра, быўшы дзікім і выкладзеныя адзін на аднаго дзікі, ўзнагароды вышэйшай узнагароды ў гульні, калі вы можаце атрымаць 5 з іх разам на выйгрышную лінію. Выкладзеныя адзін на аднаго нетры павялічваюць шанцы на перамогу далей. The 2 нетры даюць 2x множнік, калі яны складзеныя.\nУ гульні ёсць вяртанне ў працэнтах ад 95% які цалкам прыстойны.\nКлюч да гульні і зарабляць велізарныя выплаты з Клеапатры Plus будзе гуляць ўсё больш і больш для вас, каб дакладна разумець правілы. Гульня атрымалася захапіць увагу гульцоў па ўсім, нават з нізкім графічным якасцю, а таксама нягледзячы на тое, што знакі не фантазіі і творчага ставіцца да тэмы старажытнага Егіпта.\nUK Slots Sites Offers | £500 Welcome Bonuses | слот фруктова\n£ 5 Мабільныя казіно Бясплатныя гульні + гуляць 200% 1й дэпазіт…


Карбалевіч: Засада ў Эміратах\nАвтор Валер Карбалевіч, Радыё Свабода\nУжо пяты дзень Аляксандар Лукашэнка ў Аб'яднаных Арабскіх Эміратах (ААЭ). Паездка вельмі дзіўная і нават таямнічая. Напярэдадні ніякай інфармацыі пра яе не было. Пра візыт абвясьцілі, калі ён ужо пачаўся.\nПаведамленьне пра тое, што прэзыдэнт Беларусі накіраваўся ў ААЭ, зьявілася 22 сакавіка. І амаль трое сутак не паступала ніякіх паведамленьняў пра сустрэчы і перамовы беларускага лідэра. Паўза відавочна зацягвалася і рабілася проста непрыстойнай.\nНарэшце ў другой палове дня 25 сакавіка прыйшло паведамленьне, што ён сустрэўся там з намесьнікам прэм’ер-міністра, міністрам унутраных спраў ААЭ шэйхам Сэйфам бэн Заідам аль-Нахаянам. Таксама гэтым жа днём Лукашэнка правёў перамовы з насьледным прынцам эмірата Абу-Дабі шэйхамМухамэдам бэн Заідам аль-Нахаянам, які займае пасаду намесьніка вярхоўнага галоўнакамандуючага ўзброеных сілаў ААЭ.\nГэтыя сустрэчы яўна не адпавядаюць прэзыдэнцкаму ўзроўню, у чымсьці нават прыніжальныя для Лукашэнкі. Гэта ўзровень віцэ-прэм'ера Беларусі Сямашкі. Можа, менавіта з гэтай прычыны на перамовы зь дзелавымі коламі ў Дубаі 27 сакавіка адправіўся намесьнік міністра эканомікі Беларусі Антон Кудасаў. А прэзыдэнт ААЭ шэйхХаліфа бэн Заід аль-Нахаян не сьпяшаецца пакуль сустрэцца зь беларускім кіраўніком.\nНайперш усё гэта сьведчыць пра тое, што Лукашэнку там відавочна не чакалі. Візыт ня быў заплянаваны загадзя, стаўся раптоўным. І таму кіраўнік Беларусі мусіў амаль трое сутак чакаць, калі тамтэйшыя шэйхі зробяць ласку яго прыняць хоць на якім узроўні.\nТакі разварот падзеяў ставіць у вельмі няёмкае становішча прэс-службу прэзыдэнта, піяр-каманду, дзяржаўныя мэдыі. Трэба ж неяк тлумачыць, што ўсё гэта значыць. Пакуль яны не тлумачаць нічога. Думаю, давядзецца потым задняй датай абвяшчаць, што прэзыдэнт нібыта праводзіць там кароткатэрміновы адпачынак.\nЦяпер пра галоўнае пытаньне: чаго ён туды паехаў? Вядома, можна абвясьціць, што Лукашэнка ладзіць гэты візыт дзеля далейшага разьвіцьця эканамічных дачыненьняў паміж Беларусьсю і ААЭ. Але такое тлумачэньне, калі казаць на жаргоне, не пракоціць.\nБо ААЭ – гэта своеасаблівая краіна. Там фактычна няма сельскай гаспадаркі у звычайным разуменьні. Таму нашы трактары, калій і іншыя традыцыйныя тавары беларускага экспарту ёй непатрэбныя. Хіба што ваенна-тэхнічная прадукцыя ў невялікай колькасьці. ААЭ маюць шмат нафты, але яна такая непатрэбная Беларусі.\nЗ гэтых прычын хоць Лукашэнка ўжо трэці раз наведвае Эміраты (папярэдні візыт адбыўся ў 2007 годзе), аднак таваразварот паміж краінамі фактычна не расьце. Цяпер ён складае прыкладна 20 мільёнаў даляраў. Гэта мізэр.\nТаму адзінае тлумачэньне гэтага візыту – пазычыць грошай. Уласна, пошук крэдытаў – гэта сёньня самая важная задача ўсіх замежных паездак беларускіх кіраўнікоў. Атрымаць ад Расеі ў Санкт-Пецярбургу 2 млрд даляраў крэдыту не ўдалося. І тут будзе дарэчы такая аналёгія. У лютым Лукашэнка, запрошаны Пуціным у госьці ў Сочы, тыдзень сядзеў у чаканьні сустрэчы з расейскім прэзыдэнтам, але так і не дачакаўся. Цяпер гісторыя паўтараецца, набываючы ўсё больш драматычны, гратэскавы, нават сюррэалістычны характар. Суткамі сядзець у засадзе, чакаць, спадзявацца – а можа прымуць, а раптам што і абломіцца, можа і дадуць на беднасьць – незайздросны лёс.\nАле зусім ня факт, што беларускі лідэр атрымае шуканы вынік. Бо грошы сёньня на ўсясьветных рынках – тавар дэфіцытны. Хто сумняваецца, паглядзіце, што адбываецца на Кіпры.\nДругие материалы в этой категории: « Что страшнее для чиновников: визовые санкции или люстрация? Карбалевич: Странный азиатский вояж »


28 студзень 2012, 14:41\nСпаборніцтвы моладзі на стадыёне, дзе быў заяўлены пікет супраць зьбядненьня насельніцтва.\n28 студзеня Магілёўская абласная арганізацыя партыі левых «Справядлівы сьвет» зьбіралася правесьці пікет супраць зьбядненьня насельніцтва.\nМагілёўскі гарвыканкам акцыю пратэсту не дазволіў. Адмову аргумэнтавалі тым, што на стадыёне на вуліцы Чалюскінцаў, дзе меўся адбыцца пікет, пройдзе іншае мерапрыемства.\nВеры чыноўнікам арганізатары апазыцыйнай акцыі не далі. Вырашылі спраўдзіць, ці адбудзецца нешта на стадыёне. У час правядзеньня заплянаванага пікету прыехалі на спартовую пляцоўку. На ёй ужо была моладзь, якая актыўна займалася спортам.\nНа ўваходзе на стадыён знаходзіўся пост з супрацоўнікаў міліцыі. Каля самога стадыёна таксама было багата міліцыянтаў. За спаборніцтвамі сачыў прадстаўнік ідэалягічнага аддзелу гарвыканкаму.\nЛёзунгі на стадыёне актывісты «Справядлівага сьвету» плянавалі ўздымаць больш прадметныя.\nКіраўнік абласной арганізацыі партыі левых «Справядлівы сьвет» Валерый Беразіенка: «Такое ўражаньне, што ўлада баіцца хоць нейкага пратэсту, нейкага выступу, і неістотна якога — вялікага, ці малога. І будзе рабіць усё, каб гэтыя пратэсты не адбыліся. Вось гэтае мерапрыемства, якое яны праводзяць цяпер — гэта ў піку нам. Ніякіх аб’яваў у газэтах я ня бачыў аб гэтым мерапрыемстве. Ну, што ж — яны за гадзіну й скончаць свае спаборніцтвы. Маглі б па сканчэньні іхнага мерапрыемства дазволіць і нам наша правесьці. З намі ніхто ня раіўся, каб перанесьці час і месца пікету. Нам адмовілі, і ўсё. Мы пікет зьбіраліся правесьці супраць зьбядненьня людзей. Цэны ўзрасьлі ў два-тры разы, а заробкі падымаюць на 10-20%, што ад гэтага мяняецца? Нічога не мяняецца людзі як былі бедныя, так і застаюцца».\nПаводле Валерыя Беразіенкі, пра адмову ў правядзеньні пікету ён даведаўся толькі ўчора. У гарвыканкаме яму заявілі, што паведамленьне даслалі яму поштай, але калі пачалі разьбірацца, то высьветлілася, што яго адправілі не на адрас Беразіенкі. Палітык заяўляе, што будзе скардзіцца на парушэньне чыноўнікамі закону. Арганізатары для правядзеньня пікету заключылі дамовы з камунальнікамі, мэдыкамі й міліцыяй, але не аплацілі іх паслугаў.\nСтадыён на вуліцы Чалюскінцаў вызначаны гарвыканкамам для правядзеньня масавых мерапрыемстваў, якія арганізоўваюцца грамадзкімі арганізацыямі, палітычнымі партыямі і групамі грамадзян. За апошнія гады на ім не дазволілі правесьці ніводнай апазыцыйнай акцыі. Стадыён знаходзіцца ў баку ад людных вуліц гораду.


Галоўнае багацце Кацярыны Ляснічай\nСем Герояў Сацыялістычнай Працы даў краіне калгас “Аснежыцкі” Пінскага раёна, сярод іх – і гэта сціплая вясковая жанчына\nЖыве яна разам з мужам у Аснежыцах на вуліцы Аснежыцкай. Кацярына Парфіраўна Ляснічая – чалавек непублічны. Таму мой тэлефонны званок і просьба аб сустрэчы былі для яе поўнай нечаканасцю. Маўляў, з якой нагоды такі гонар? Нічога адметнага ў цяперашнім яе жыцці няма. Усё, як у пенсіянераў: дзеці, унукі ды праблемы са здароўем.\nВёска, якая, быў час, грымела на ўсю краіну, мяне не ўразіла. Шчыра кажучы, уяўляла яе гэткім суперсучасным аграгарадком, з прыгожымі дыхтоўнымі катэджамі, а на справе ўсё аказалася празаічней і прасцей. Звычайныя вясковыя хаты (ва ўсялякім выпадку, на тых вуліцах, дзе давялося пабываць), у тым ліку і на Аснежыцкай.\nДагледжаны падворак, пафарбаваная агароджа, чысціня і парадак у доме сведчылі пра тое, што жывуць тут людзі гаспадарлівыя. Дзверы адчыніла па-святочнаму апранутая невысокая жанчына. Запрасіла прайсці ў пакой.\nУ прасторнай светлай зале нічога лішняга: тэлевізар, канапа, мяккія крэслы…\n– Вось тут мы і жывём з мужам з таго часу, як дом пабудавалі. Думалі, нехта з дзяцей застанецца з намі, але сын Васіль і дачка Валянціна, як стварылі свае сем’і, жывуць асобна. А гэта – мой Афет Васільевіч, – знаёміць гаспадыня з мужчынам, які знаходзіўся ў пакоі. – Калі замуж за яго выйшла, нібы ў рай трапіла. Ды так і пражыла ўсё жыццё ў гэтым раі…\nЗусім маленькай (дзяўчынцы было ўсяго 6 месяцаў ад роду) Каця засталася сіратой. Яна не памятае ні пяшчотнай усмешкі матулі Яўгеніі, ні яе цёплых ласкавых рук. Усе клопаты пра малую ўзяла на сябе бабуля Сафія. Пад яе калыханкі дзяўчынка засынала. Бабуліны рукі песцілі яе, а вусны заўсёды ветліва ўсміхаліся.\nПасля смерці жонкі бацька ажаніўся ў другі раз. Мачаха Ганна Рыгораўна шкадавала сірату, апранала яе, а прыйшоў час – замуж аддала. Самыя добрыя і ўдзячныя словы Кацярына Парфіраўна гаворыць і пра свякруху Сцепаніду Антонаўну, разам з якой пражыла 44 гады. Менавіта гэтай незвычайнай жанчыне яна абавязана ўсімі сваімі дасягненнямі і высокім званнем Героя Сацыялістычнай Працы. Сцепаніда Антонаўна стала яе чацвёртай матуляй. Першай Кацярына Парфіраўна называе тую, што нарадзіла, другой – бабулю, якая выхоўвала, трэцяй – мачаху, якая аддавала замуж. А свякруха і яе дзецям замяніла бацькоў, якія большую частку часу праводзілі на рабоце.\nШто тычыцца дарослага жыцця Кацярыны Ляснічай, дык яно непарыўна звязана з калгасам і фермай, на якую прыйшла ў 16 гадоў. Працавала сумленна. У 1952 годзе была занесена на Дошку гонару калгаса імя Сталіна. На ферме пазнаёмілася з хлопцам з дзіўным іменем Афет, які працаваў даглядчыкам-пастухом. За яго ў 1959 годзе выйшла замуж.\nА на наступны дзень пасля таго, як муж прывёз маладую жонку ў бацькоўскі дом, раніцай абое адправіліся не ў вясельнае падарожжа, а на… ферму. Падменных даярак тады яшчэ не было – вось і давялося жаніцца, як гавораць, без адрыву ад вытворчасці.\nГэтак жа, без дэкрэтнага водпуску, у 1960 годзе Кацярына нарадзіла свайго першынца. І ўжо раніцай наступнага дня пасля выпіскі з радзільнага дома адправілася на работу. А праз два гады ў сям’і Ляснічых з’явілася дзяўчынка. Маленькая Валя, як і яе брацік Васіль, рэдка бачылі маму, якая цэлымі днямі прападала на рабоце: калі не на ферме, дык на пакосе, дзе разам з сяброўкамі нарыхтоўвала кармы для кароў. Усю работу тагачасным даяркам даводзілася выконваць уручную: бручку сячы ў карыце, а пасля разносіць жывёле, кароў даіць, флягі з малаком выліваць у малакавоз. Калі ж з кармамі было тугавата, дык сена для сваіх рагуль прыносілі з дому. З маленькіх цялятак самі гадавалі цялушак, якія ішлі на ўзнаўленне статка, раздойвалі пасля расцёлаў. Вынікам такога клопату асабіста для Кацярыны Ляснічай стаў надой у 7000 кілаграмаў малака ад адной каровы і ўзнагарода Радзімы за высокія дасягненні і самаадданую працу. Званне Героя Сацыялістычнай Працы з уручэннем Залатой Зоркі і ордэна Леніна жанчыне было прысвоена ў 1966 годзе. Ёй тады яшчэ і 33-х гадоў не споўнілася…\nАкрамя ўзнагарод Кацярыны Парфіраўны, у сямейнай скарбонцы Ляснічых я ўбачыла яшчэ два ордэны – Леніна і Кастрычніцкай Рэвалюцыі, некалькі залатых і сярэбраных медалёў з выстаўкі дасягненняў народнай гаспадаркі СССР. Уладальнік ордэнаў – муж знакамітай даяркі. З простага даглядчыка маладняку буйной рагатай жывёлы Афет Васільевіч дарос да загадчыка фермы. Гэты сціплы працавіты мужчына не толькі паспяхова спраўляўся са сваімі абавязкамі, але паспяваў і любай жонцы дапамагаць.\n– Пра гэтую сям’ю ў мяне самыя добрыя ўспаміны, – сказаў пазней у тэлефоннай размове былы галоўны аграном калгаса “Аснежыцкі” Васіль Гарошка – яшчэ адзін уладальнік Залатой Зоркі, выхадзец з гэтай гаспадаркі. – Вельмі прыстойныя людзі. Дарэчы, ці гаварыў Афет Васільевіч, што таксама быў прадстаўлены да звання Героя Сацыялістычнай Працы?\n– А ведаеце, чаму не далі яго? Таму што ў загадчыка фермы было ўсяго чатыры класы адукацыі. Вось і абмежаваліся ордэнам Леніна…\nАфет Васільевіч, як і яго жонка, нічога не гаварыў пра гэты эпізод з іх жыцця. Праўда, ужо на развітанне гаспадар адкрыўся: сярод яго ўзнагарод быў яшчэ “Масквіч-412”, які прывёз з ВДНГ. Але яго прадалі.\nСціплыя па сваёй прыродзе, гэтыя людзі ніколі не казыралі высокімі ўзнагародамі, не патрабавалі і не патрабуюць да сябе нейкай павышанай увагі з боку кіраўніцтва гаспадаркі, якой прысвяцілі ўсё сваё жыццё, і мясцовай улады. Да пенсіі працавалі на ферме, трымалі асабістую гаспадарку. І зараз, пакуль яшчэ дазваляюць сілы, усё стараюцца рабіць самі. Як некалі ў маладосці будавалі свой дом…\nЦяпер галоўным багаццем Кацярына Ляснічая называе сваю вялікую сям’ю. Дзеці, якіх у яе чацвёра (вядома ж, з нявесткай і зяцем!), васьмёра ўнукаў і пяцёра праўнукаў – яе асноўны клопат. Жанчына не прапускае ніводнага дня нараджэння сваіх самых блізкіх і дарагіх людзей, дорыць ім падарункі і заўсёды з нецярпеннем чакае ў госці. Пра іх – усе яе думкі…


Catholic.by - Сэрцанін з Гродна атрымаў прэзбітэрскае пасвячэнне\nСэрцанін з Гродна атрымаў прэзбітэрскае пасвячэнне\n14.05.2018 13:25 Паводле: Кс. Юрый Марціновіч / grodnensis.by / Catholic.by\n12 мая ў касцёле Вышэйшай місіянерскай семінарыі ксяндзоў сэрцанаў у Стадніках (Польшча) адбыліся прэзбітэрскае і дыяканскае пасвячэнні. Прэзбітэрскае пасвячэнне прыняў у гэты дзень дыякан Аляксей Венцкевіч, які паходзіць з гродзенскай парафіі Божай Міласэрнасці (Вішнявец).\nПасвячэнні ўдзяліў арцыбіскуп Марэк Ендрашэўскі, Мітрапаліт Кракаўскі. У гаміліі, звяртаючыся да прымаючых пасвячэнні, іерарх між іншым падкрэсліў, што надышоў час, каб Сын Чалавечы быў умілаваны імі праз сваё «вось я».\n«Гэта значыць, што вы хочаце быць блізкімі Хрысту і служыць заснаванаму Ім святому, каталіцкаму і апостальскаму Касцёлу», — сказаў арцыбіскуп.\nВа ўрачыстасцях прынялі ўдзел ксяндзы сэрцане, якія служаць у Гродне, а таксама сям’я і сябры новапрэзбітэра Аляксея Венцкевіча.\nНа заканчэнне літургіі новапрэзбітэры атрымалі місіянерскія крыжы ў знак гатоўнасці да служэння, у духу якога рыхтаваліся на працягу шасцігадовага прабывання ў семінарыі.\nСупольнасць ксяндзоў сэрцанаў была заснавана з мэтай паказваць свету таямніцу любові Езуса да Айца і да людзей. Гэтая супольнасць павінна асаблівым чынам наследаваць св. апостала Яна, які спачываў на грудзях Хрыста падчас Апошняй Вячэры і застаўся верным Настаўніку ў час Яго смерці.\nЗаснавальнік супольнасці французскі святар Леон Жан Дэон у яе стварэнні перадусім кіраваўся жаданнем Пана Езуса, каб знайшліся душы, прысвечаныя любові да Яго і перапрашэнню Яго Сэрца за грахі людзей, Касцёла і грамадства.\nПа гэтай прычыне сэрцане ўсё жыццё праводзяць у духу любові і перапрашэння. Хоць яны не былі пакліканы да нейкай канкрэтна акрэсленай дзейнасці, але маюць пэўны апостальскі кірунак: штодзённая эўхарыстычная адарацыя, служэнне найбольш патрабуючым, дапамога працаўнікам і працадаўцам, фармацыйнае служэнне асобам, прысвечаным Богу, а таксама выезд на замежныя місіі.\nУ Гродзенскай дыяцэзіі ксяндзы сэрцане служаць ужо шмат гадоў у Гродне (парафія Божай Міласэрнасці) і Астрыне (Шчучынскі дэканат).\nАбноўлена 14.05.2018 13:26\n#Кансэкраваныя асобы (26)\nСэрцанін Віталій Венцкевіч з Гродна прыняў дыяканскае пасвячэнне ў Польшчы\nКсёндз Яўген Вінтоў прызначаны вікарыем у парафію св. Сымона і св. Алены ў Мінску\nБіскуп Алег Буткевіч удзяліў сакрамэнт пасвячэння ў супольнасці марыянаў\nУ Гродне спынiлася экуменічная пешая пілігрымка з Беластока ў Вільню\nСэрцанін Дзмітрый Прыступа прыняў прэзбітэрскае пасвячэнне ў Ляхавічах\nСерада, 18 верасня


Суд у Пецярбургу пастанавіў зьняць мэмарыяльную дошку Калчаку\n25 студзень 2017, 08:55\nМэмарыяльная дошка адміралу Калчаку\nСмольнінскі суд Пецярбургу задаволіў пазоў гараджан, якія прасілі прызнаць незаконным усталяваньне і дэмантаваць мэмарыяльную дошку кіраўніку Белага руху падчас грамадзянскай вайны ў Расеі адміралу Аляксандру Калчаку. Пра гэта паведаміў карэспандэнт «Інтэрфакса» з залі суду.\nСудзьдзя вырашыла прызнаць незаконнай пастанову ўраду Санкт-Пецярбургу аб усталяваньні мэмарыяльнай дошкі Калчаку і ўскласьці на камітэт па культуры ўраду Санкт-Пецярбургу абавязкі па яе дэмантажы.\nДошка памяці ваеначальніка і аднаго зь лідэраў Белага руху ў гады грамадзянскай вайны ў Расеі Калчака была ўсталяваная 12 лістапада 2016 году ў Пецярбургу на доме 3 па вуліцы Вялікая Зяленіна. Ініцыятарам яе ўсталяваньня быў мэмарыяльна-асьветніцкі і гісторыка-культурны цэнтар «Белая справа». Губэрнатар Пецярбургу Георгій Палтаўчанка зацьвердзіў усталяваньне дошкі.\nКалчак — палярны дасьледнік, герой Першай сусьветнай вайны, адмірал. Пасьля Кастрычніцкай рэвалюцыі 1917 году атрымаў магчымасьць працягнуць кар’еру ў ЗША, але вярнуўся ў Расею для барацьбы з бальшавікамі, лічачы іх уладу пагібельнай для Расеі. Удзельнік белага руху на Усходзе, расстраляны ў 1920 годзе. Пытаньне аб рэабілітацыі Калчака да гэтага часу ня вырашана.\nПасьля лячэньня ў ФРГ расейскі апазыцыянэр Навальны ляціць у Расею, дзе яму пагражаюць арыштам. Жывы этэр з аэрапорта\nНа хутары за бел-чырвона-белы сьцяг затрымалі бізнэсоўца Валера Астрынскага\nПамёр гісторык Леанід Лыч, абаронца беларускай мовы. У яго быў каранавірус\nНа Гомельшчыне вяскоўца судзяць за сьнегавіка з чырвоным шалікам у сваім двары


У Беларусі стартуе Тыдзень супраць смяротнага пакарання - Беларуская Інтэрнэт-Бібліятэка Kamunikat.org\nУ Беларусі стартуе Тыдзень супраць смяротнага пакарання\nЗ 5 па 10 кастрычніка ў Беларусі пройдзе традыцыйны Тыдзень супраць смяротнага пакарання.\nАрганізатары акцыі прапаноўваюць паглядзець на смяротнае пакаранне шырэй, задумацца над тым, на якія страты яно асуджае грамадства, адзначае праваабарончы сайт spring96.org. Мерапрыемствы ў рамках тыдня пройдуць у розных гарадах краіны. Да адзначэння Тыдня супраць смяротнага пакарання далучаецца, перадусім у інфармацыйнай акцыі, не толькі беларуская сталіца, але і шматлікія рэгіёны.\nПаліна Сцепаненка – пісьменніца, актывістка кампаніі «Праваабаронцы супраць смяротнага пакарання», аўтарка фільмаў пра жахі, звязаныя са смяротным пакараннем, расказала пра тое, што плануе зрабіць Ворша ў межах гэтага тыдня.\nРР: Ведаю, што ў гэтую акцыю ўключаецца таксама Віцебшчына, перадусім Ворша. Чаму? І што намерваецеся рабіць у межах Тыдня супраць смяротнага пакарання?\nПаліна Сцепаненка: 6 кастрычніка ў вёсцы Стаўры, што пад Воршай, адбудзецца дыскусія на тэму «масавыя рэпрэсіі і смяротнае пакаранне» з удзелам менскіх, віцебскіх і аршанскіх актывістаў. Таксама адбудзецца паездка на Кабыляцкую гару – месца масавых расстрэлаў, якое было раскрыта раней за Курапаты, яшчэ ў 1982 годзе быў акт, пацверджаны афіцыйнымі ўладамі, што гэтае месца з’яўляецца месцам масавай згубы грамадзянаў.\nБудзе яшчэ і фотавыстава пра тое, як на Аршаншчыне займаліся ўшанаваннем памяці рэпрэсаваных. Будзе і выстава графікі аршанскага мастака Алеся Кажамякі таксама на тэму смяротнага пакарання. Ён рабіў малюнкі да фільма па гісторыі смяротнага пакарання. Гэты фільм таксама будзе прэзентаваны 6 кастрычніка ў Стаўрах.\nРР: Там вы будзеце гаварыць і пра іншае месца, звязанае з расстрэламі і сталінскім тэрорам. Яго ўжо сталі называць віцебскімі Курапатамі. Гэта Хайсы.\nПаліна Сцепаненка: Так. І мы запрашаем актывістаў з Віцебска. Там будзе Ян Дзяржаўцаў, які шмат зрабіў для ўшанавання гэтага месца, там ужо стаяць 32 самаробныя крыжы. Вясной гэтага года там косткі, якія не былі пахаваныя, ушанаваныя, фактычна выйшлі на паверхню зямлі ў выніку таго, што там былі чорныя капальнікі, якія прыязджаюць, хутчэй за ўсё, на тэрыторыю Віцебшчыны з Расеі.\nІ сёння гэты лес выглядае вельмі страшна. Ён сам па сабе змрочны, а яшчэ калі ідзеш і пад нагамі трапляюцца косткі ці чэрап… Але людзі ўшаноўваюць памяць, яны перазахоўваюць парэшткі, ставяць крыжы. А ўлады дагэтуль сцвярджаць, што гэта месца расстрэлаў пры фашыстах падчас Другой сусветнай вайны. Мы пра гэта таксама будзем гаварыць у час дыскусіі.\nРР: А чаму вы вырашылі спалучыць трагічную гісторыю 30-40-х гадоў з сучасным днём, у якім смяротнае пакаранне таксама дастаткова жахлівае і якое Андрэй Палуда – каардынатар кампаніі «Праваабаронцы супраць смяротнага пакарання» – назваў варварствам ХХІ стагоддзя?\nПаліна Сцепаненка: Ведаеце, ёсць такі парадокс: шмат людзей, якія разводзяць гэтыя з’явы, як дзве розныя. Насамрэч гэта смяротнае пакаранне – і тое, што было ў 30-ыя гады і напачатку 50-х, і тое, што адбываецца цяпер. Ворша актыўна ўключаецца ў адзначэнне Тыдня супраць смяротнага пакарання.\n5 кастрычніка ў Баранавічах у кінаклубе „Крытычнае мысленне” запланаваны прагляд і абмеркаванне фільма „Жыццё Дэвіда Гейла”, а ў гомельскай арт-прасторы „Каўчэг” пакажуць фільм „Сальвадор”.\nПублічная дыскусія „Смяротнае пакаранне: за ці супраць” з удзелам прадстаўнікоў закрытага ўладамі праваабарончага цэнтра „Вясна” Алеся Бяляцкага і Валянціна Стэфановіча пройдзе 6 кастрычніка ў адукацыйнай прасторы PUNKT у Менску.\n7 кастрычніка ў берасцейсцкім клубе „Фантазія” і 8 кастрычніка — у менскім RE:PUBLIC пройдуць канцэрты „Рок за жыццё”.\n9 кастрычніка ў галерэі TUT.BY адбудзецца прэзентацыя інтэрактыўнага сацыяльнага комікса „Мама, гэта я!” з удзелам Андрэя Палуды і спецыялістаў па стварэнні коміксаў.\n10 кастрычніка праваабаронцы і актывісты плануюць правесці ў Менску і рэгіянальных гарадах вулічныя інфармацыйныя акцыі з нагоды Сусветнага дня супраць смяротнага пакарання. У гэты ж дзень у Страсбургу (Францыя) адбудзецца канферэнцыя Савета Еўропы „Вяртанне да смяротнага пакарання ў Еўропе: рэальная пагроза або папулісцкая фікцыя?”, у працы якой возьмуць удзел праваабаронцы Валянцін Стэфановіч і Алег Гулак (Беларускі Хельсінкскі камітэт).\nПершы Тыдзень супраць смяротнага пакарання праводзіўся ў Беларусі ў 2013 годзе.\nБеларусь застаецца адзінай краінай у Еўропе, дзе ўсё яшчэ прымяняецца смяротнае пакаранне. За апошнія 20 гадоў было пакарана больш за 400 чалавек, і толькі адзін з прыгавораных да смяротнага пакарання быў памілаваны кіраўніком дзяржавы.\nЕўрасаюз, Савет Еўропы і міжнародныя праваабарончыя арганізацыі неаднаразова заклікалі афіцыйны Менск увесці мараторый на смяротнае пакаранне ў якасці першага кроку на шляху да яго поўнай адмены, паведамляе БелаПАН.


18 травень 2021, 21:37\nПаводле абвінавачаньня, 31-гадовы жыхар Калінкавіч Андрэй Захарэвіч у 2019–2020 гадах рассылаў ілжывыя паведамленьні пра мінаваньне органаў дзяржаўнага кіраваньня, судоў, сілавых ведамстваў, адукацыі, а таксама ілжывыя даносы аб учыненьні цяжкіх злачынстваў. Заяўнікамі Захарэвіч рабіў блогераў і грамадзкіх актывістаў, а «актамі тэрарызму» патрабаваў адстаўкі, у тым ліку Лукашэнкі.\nКрымінальную справу разглядаюць у Магілёўскім абласным судзе пад старшынствам судзьдзі Сяргея Мазурава. Акрамя пагроз учыняць акты тэрарызму і ілжывых даносаў, Захарэвіча вінавацяць у камэрцыйным шпіянажы, несанкцыянаваным доступе да кампутарнай інфармацыі ды падрыхтоўцы злачынства. Захарэвіч нібыта хацеў, каб у Казахстане за грошы пакалечылі мясцовага жыхара.\nАндрэю Захарэвічу, сярод іншага, інкрымінавана перашкода палітычнай дзейнасьці, запалохваньне насельніцтва і дэстабілізацыя грамадзкага парадку. Віну ва ўчыненых злачынствах падсудны прызнае і раскайваецца.\nІлжывыя паведамленьні аб актах тэрарызму ад імя Ціханоўскага, Павука, Цыгановіча\nУ матэрыялах справы два дзясяткі эпізодаў злачыннай дзейнасьці Андрэя Захарэвіча. Большасьць зь іх складаюць паведамленьні аб небясьпецы і актах тэрарызму. Іх падсудны рассылаў ад імя блогераў і грамадзкіх актывістаў з Гомельшчыны, якія, як вынікала зь ягоных тлумачэньняў, выбіраліся ім «заяўнікамі», бо былі нязгодныя з палітыкай дзейнай улады, і іхную дзейнасьць ён лічыў дэструктыўнай. У матэрыялах справы згадваюцца Сяргей Ціханоўскі, Андрэй Павук, Уладзімер Цыгановіч, Юры Ганцэвіч, Арцём Шапараў.\nФота судовай абвесткі з інкрымінаванымі Захарэвічу злачынствамі\nАд імя Ціханоўскага абвінавачаны ў сакавіку 2020 году паведаміў на сайт Міністэрства надзвычайных сытуацый пра мінаваньне Гомельскага абласнога суду, патрабуючы адстаўкі прэзыдэнта і вызваленьня калінкавіцкага блогера Віталя Манько. Ад імя блогера Цыгановіча ў красавіку 2020 году падсудны пагражаў узарваць чыгуначны вакзал у Менску. Ад імя Андрэя Павука данёс у міліцыю, што той нібыта забіў сваю жонку і ейнага каханка.\nНазьбіраў рэквізыты больш як 243 тысяч картак\nПаводле матэрыялаў справы, Андрэй Захарэвіч пачаў сваю злачынную дзейнасьць у 2014 годзе з камэрцыйнага шпіянажу. Ён несанкцыянавана, з дапамогай адмысловых праграмаў, атрымліваў доступ да банкаўскіх картак на недастаткова абароненых сайтах.\nЗахарэвіч на працэсе на закратаванай лаве падсудных\nПа словах абвінавачанага, спачатку мэты ўзбагаціцца ў яго не было: цікавіў сам працэс. З 2017-га стаў атрымліваць ад такой дзейнасьці даход. Зь цягам часу назьбіраў рэквізыты больш як 243 тысяч картак людзей з 114 краінаў. Пэрсанальныя дадзеныя прадаваў.\nУ абвінавачаньні гаворыцца, што Захарэвіч хацеў, каб неўстаноўленыя асобы нанесьлі грамадзяніну Казахстана цяжкія цялесныя пашкоджаньні. Для гэтага ён пералічыў ім 14 тысяч рублёў. Падсудны ўдакладніў, што да замежніка меў асабістую непрыязь, бо той падмануў яго. Узяў грошы, але ня выканаў абяцаных будаўнічых работаў. Захарэвіч сказаў, што гэтае злачынства тыя, каго ён прасіў, на ягоную думку, «не зьбіраліся ўчыняць». Ягонага крыўдзіцеля ў Казахстане яны нібыта не адшукалі.\nЯк затрымалі Захарэвіча\nАндрэя Захарэвіча затрымалі ў ліпені 2020 году. Як вынікала з афіцыйных камэнтароў, шукалі «электроннага тэрарыста» больш за год. У траўні 2019-га на сайт Сьледчага камітэту было даслана паведамленьне пра мінаваньне адміністрацыі Мазырскага раёну з патрабаваньнем зьняць з пасады кіраўніка. Праз чатыры дні невядомы пагражаў узарваць Мазырскі раённы суд. Тады затрымалі некалькі чалавек, але яны, як высьветлілася, былі не вінаватыя. Пазьней апэратыўнікі выкрылі беспрацоўнага жыхара Калінкавіч Андрэя Захарэвіча.\nНа пяці электронных кашальках Захарэвіча было выяўлена больш за 420 біткойнаў, што складала на ліпень 2020 году больш за 3 мільёны 800 тысяч даляраў ЗША.\nСудовы працэс працягнецца 20 траўня.\nДля падрыхтоўкі матэрыялу выкарыстаныя зьвесткі з публікацыяў інтэрнэт-выданьня «6tv.by Магілёўскі рэгіён»


У сакавіку 250 тысяч тон азербайджанскай нафты паступіць у Беларусь | БЕЛАРУСКАЕ РАДЫЁ РАЦЫЯ\nДзяржнафтакампанія Азербайджана ў сакавіку паставіць для Беларусі тры партыі нафты агульным аб’ёмам каля 250 тысяч тон праз порт Адэсы і нафтаправод „Адэса-Броды”, паведамілі interfax.by ў прэс-службе канцэрна „Белнафтахім”.\n„Ёсць дамоўленасці з Socar Trading пра пастаўку ў сакавіку трох партый нафты агульным аб’ёмам каля 250 тыс. тон у порт Піўдзенны (Адэская вобласць). Далей нафта будзе прапампаваная па трубаправодзе Адэса-Броды і затым праз Броды-Мазыр на „Дружбе” на Мазырскі НПЗ”, – сказаў прадстаўнік прэс-службы.\nУ канцэрне таксама паведамілі, што першая партыя ў пятніцу ўжо адпраўлена з порта Джэйхан (Турцыя). На працягу месяца Socar Trading паставіць у порт Адэсы яшчэ два танкеры – 80 тысяч тон Urals з Наварасійска (Расея) і 80 тысяч тон Azeri light з Супса.


11.01.2017 | Аўтар: imago.by\nНа продаж у шчэцінскім Antykwariat Wu-eL выстаўлены замалёўкі, якія ілюстравалі падарожны альбом М.Пашынскага (M.Paszyński). Малюнкі датуюцца 20-30-мі гадамі былога стагоддзя. У альбоме болей за дзвесці натурных аркушаў з усіх куткоў Другой Рэчы Паспалітай. 21 малюнак прысвечаны заходнім беларускім землям.\nВы пабачыце толькі 17 віртуальных аркушаў. На жаль, чатыры вельмі цікавыя накіды ўжо выкупленыя і ў выставу не ўвайшлі: гэта выявы Пінскай ваеннай флатыліі, касцёла ў Вялікай Рагозніцы, матыў са Свіслацкай пушчы і "відок" сядзібы Ажэшкаў у Заказлі.\nПра асобу аўтара нічога не вядома. Не можам нават сказаць, ці быў мастаком гэты чалавек, пераязджаў з месца на месца па службе альбо проста падарожнічаў – і рабіў эскізы з асабістых патрэб.\nМалюнкі выкананы простым алоўкам і, падобна, вугалем альбо чорным алоўкам. Вобразы прывабныя сваёй лаканічнасцю, добрай кампазіцыяй. Архітэктурныя замалёўкі больш сухія, дакументальныя, адсутнасць людзей турбуе і надае метафізічнасці і адчужанасці. А вось краявіды вельмі настраёвыя і маляўнічыя, часам кранутыя вясковым сумам, а часам велічныя, з крыштальнай далечынёй і застылым небам. Рэдкія вясковыя тыпажы акрэслены наіўна і трохі нязграбна.\nНяспешна гартаючы гэтыя вобразы мінулага, адчуваеш сябе быццам у плыні часу на чоўне, рух якога павольны і вызначаны.


80 гадавіна Катыні: Масква і КДБ дагэтуль не раскрываюць імёнаў забітых\nУвесну 1940 года па пастанове Палітбюро на загад Сталіна працаўнікі НКУС расстралялі 21 857 грамадзянаў Польшчы на тэрыторыі Савецкага Саюзу. Значную частку расстрэлаў правялі ў Катынскім лесе пад Смаленскам. Тут расстралялі 4421 асобу. Некаторыя гісторыкі мяркуюць: кожны трэці з расстраляных быў нарадзінцам беларускай зямлі.\nУ Катынскі лес людзей звазілі сотнямі – уначы і пад раніцу, стралялі ў патыліцу. Савецкая зброя хутка награвалася і давала асечкі, а таму часта НКУСаўцы выкарыстоўвалі больш надзейныя нямецкія вальтэры. Нямецкія кулі, знойдзеныя ў лесе, доўга мацавалі версію савецкіх гісторыкаў пра «нацысцкі след» злачынства. І хоць у 1990 годзе Масква прызнала масавыя забойствы за Савецкім Саюзам, стаўленне яе да трагедыі дагэтуль застаецца дваякім, кажа гісторык Аляксандр Гурʼянаў (Масква):\n«Адмаўляецца праверыць не толькі палітычны матыў гэтага злачынства, як патрабуецца паводле дзейнага расейскага заканадаўства «Аб рэабілітацыі ахвяраў палітычных рэпрэсіяў», адмаўляецца прызнаць сам факт гібелі любога пайменна названага чалавека!»\nРасстрэлы чыніліся і на сённяшніх тэрыторыях Украіны і Беларусі. Кіеў адкрыў свае архівы. Беларускі катынскі спіс з імёнамі 3870 жаўнераў польскага войска, гэтак жа, як і расейскі, дагэтуль застаецца пад замком КДБ. Гісторык Ігар Кузняцоў адзначае:\n«Па катынскай справе налічваецца 164 тамы. 84 тамы Крымінальнага кодэксу па гэтай справе ўтрымліваюць дакументы пад грыфам «сакрэтна». Польскі бок знаёмілі вось з тымі справамі, дзе не было сакрэтных дакументаў. Нават Расея не рассакрэціла гэтыя дакументы ў поўным абʼёме».\nНа запыт польскіх журналістаў у 2010 годзе Лукашэнка паабяцаў асабіста заняцца «беларускім катынскім спісам», але праз год заявіў, што, цытата, «ніводнага паляка на тэрыторыі Беларусі расстраляна не было».\n«Польскія калегі ўжо выявілі 98 прозвішчаў з гэтага спісу, Цэнтр польска-расейскага дыялогу і згоды называе блізу 500 прозвішчаў. Прычым сем’і іх, як і ўсе сем’і афіцэраў Польскай арміі, былі дэпартаваныя ў Казахстан і Заходнюю Сібір», – працягвае спадар Кузняцоў.\nЯшчэ адзін гісторык, Зміцер Дрозд, мяркуе:\n«Што тычыцца Лукашэнкі, то ў яго толькі адзін жах: жах, што ён прызнае расстрэлы, пакажуць дакументы, а пасля могуць быць нейкія матэрыяльныя іскі».\nРаздзел пра катынскае злачынства ў 2013–14 гадах цалкам знікае са школьнай праграмы. Тэма Катыні больш не згадваецца ў беларускіх падручніках. Урочышча Курапаты, што пад Менскам, – найбольш вядомае з месцаў масавых сталінскіх расстрэлаў на тэрыторыі Беларусі. На думку гісторыкаў, тут могуць ляжаць і ахвяры з беларускага катынскага спісу. Ушанаваць іхную памяць вось да гэтай магілы прыходзяць як палякі, гэтак і беларусы.\nТэгі: Зміцер Дрозд Ігар Кузняцоў Курапаты расстрэлы Сталін Таццяна Уласенка\n80 гадоў «катынскага загаду» згадвае Польшча і Беларусь\nАктывісты аб'ядналіся, каб супольна весці даследаванні месцаў сталінскіх расстрэлаў


1 Графіці ў кантакце\n2 Прымяненне спецыяльных праграмак\nСваю небудзь іншага карыстальніка ў кантакце сцяну можна ўпрыгожыць арыгінальным малюнкам у стылі «графіці». Існуе некалькі спосабаў, як маляваць графіці ў кантакце. На сайце прадугледжана спецыяльная функцыя "графіці".\nГрафіці У кантакце\nЯе можна знайсці на галоўнай старонцы (сваёй ці сябра), у раздзеле «Сцяна». Калі ў радку з надпісам «Што ў Вас новага?»Паставіць курсор, то адкрыецца акно для паведамлення. Каб дадаць на сцяну свой малюнак, трэба націснуць кнопку «Прымацаваць», а ў выпадальным спісе адзначыць «Графіці». Пасля гэтага адкрыецца старонка для стварэння малюнка графіці.\nКаб выбраць фарбу для малюнка, трэба націснуць на палітру з надпісам «Колер». Далей можна паказаць шырыню пэндзля, інтэнсіўнасць.\nВызначыўшыся з колерам і пэндзлем можна пачынаць маляваць графіці. Курсорам мышкі трэба вадзіць у патрэбны бок, па жаданні мяняць колер і/або таўшчыню пэндзля. Апошні памылкова выкананы штрых заўсёды можна адклікаць, націснуўшы «Адмяніць».\nКалі які ствараецца шэдэўр зусім не зладзілася, можна прыбраць яго, націснуўшы 'Ачысьціць' (зноў застанецца белы ліст). У працэсе малявання рэкамендуецца перыядычна захоўваць малюнак, націснуўшы «Захаваць». Націснуўшы «Павялічыць», можна разгарнуць малюнак на ўвесь экран (так звычайна зручней маляваць дробныя дэталі графіці). Калі малюнак гатовы, яго можна прымацаваць на сцяну, націснуўшы «Адправіць».\nПрымяненне спецыяльных праграмак\nдля тых, у каго няма таленту ў маляванні і пэўнага прадстаўлення, як маляваць графіці ў кантакце існуюць бясплатныя праграмы, выкарыстоўваючы якія, можна размясціць у графіці любую карцінку. Яны даступныя ў Інтэрнэце і, каб іх выкарыстоўваць ўтыліты трэба папярэдне спампаваць і ўсталяваць.\nПраграма VKPaint вельмі часта выкарыстоўваецца для стварэння графіці ў кантакце. У ёй можна адправіць графіці-карцінку на сваю небудзь сцяну аднаго. Адправіць гатовы малюнак можна націснуць «Адкрыць файл», абраць патрэбны і націснуць «Адправіць графіці». Далей з'явіцца акенца аўтарызацыі (лагін, пароль в контакте). У наступным акне трэба выбраць патрэбнага карыстальніка (прапануецца падпісаць пасланне) і можна націснуць «Адправіць» (на сваю небудзь сцяну аднаго).\nПраграма Vitrite выкарыстоўваецца для самастойнага кантралявання ступені празрыстасці вокнаў Windows і дапамагае намаляваць прыгожую карцінку. Яна не мае інтэрфейсу. Каб ўтыліту выкарыстоўваць, яна павінна быць актыўная ў сістэмным трэі Windows. Каб змяніць ступень празрыстасці акна, трэба націснуць камбінацыю Ctrl + Shift + лічбу (1-9 паказвае дзевяць ступеняў празрыстасці). Камбінацыяй Ctrl + Shift + знак плюса можна ўсталяваць абранае акно «зверху астатніх». Адмяняецца дзеянне празрыстасці камбінацыяй Ctrl + Shift + 0.\nПалегчыць працэс малявання графіці ў кантакце без прымянення праграм дапамогуць ніжэйпрыведзеныя рэкамендацыі.\nІдэальна прамыя лініі на малюнку можна атрымліваць, выкарыстоўваючы кіраўнікі стрэлкі (ўніз / уверх / ў бакі) на лічбавай клавіятуры справа. Націскам камбінацыі Shift + Alt + NumLock адкрываецца магчымасць кіравання курсорам мышкі стрэлачкамі дадатковай клавіятуры. Калі націснуць левую кнопку мышкі і патрэбную кнопку «лічбу-стрэлачку» адначасова, то курсор мышы намалюе прамую лінію ў згаданым кірунку.\nКаб ствараць прыгожыя графіці, і дакладней прамалёўваць дробныя дэталі, неабходна ўмець павялічваць маштаб экрана. Трэба выкарыстоўваць «экранную лупу», якую можна знайсці, націснуўшы Пуск / Start->Праграмы / Programs->Стандартныя / Accessories->Спецыяльныя магчымасці / Accessibility->Экранная лупа / Magnifier.


Нелегалы з В’етнама затрыманы на беларуска-польскай мяжы | БЕЛАРУСКАЕ РАДЫЁ РАЦЫЯ\nУначы 10 красавіка гарадзенскія памежнікі пры ўзаемадзеянні з польскімі калегамі затрымалі 4-х невядомых азіяцкай знешнасці без дакументаў паблізу пункта пропуску «Бераставіца», паведамляе gpk.gov.by. Правапарушальнікі спрабавалі незаконна перасекчы мяжу з Беларусі ў Польшчу.\nПа выніках разбіральніцтва ўстаноўлена, што затрыманыя – грамадзяне В’етнама – падышлі да падрыхтоўкі парушэння мяжы грунтоўна. Замежнікі выкарыстоўвалі хітрасць пры пераходзе кантрольна-следавай паласы: рухаліся спінай наперад, спрабуючы схаваць сапраўдны кірунак руху.\nКрыху пазней на аўтазапраўцы паблізу пункта пропуску супрацоўнікі органаў пагранічнай службы спынілі падазроны аўтамабіль з маскоўскімі нумарамі пад кіраваннем 30-гадовага грамадзяніна Грузіі.\nУ гэты ж час у пункце пропуску «Бераставіца» па падазрэнні ў дачыненні да арганізацыі незаконнай міграцыі быў затрыманы грамадзянін Украіны, які спрабаваў выехаць з Беларусі ў якасці пасажыра аднаго з грузавікоў.\nЯны дастаўлены ў Гарадзенскую пагранічную групу для правядзення праверачных мерапрыемстваў.\nУ дачыненні да грамадзян В’етнама распачаты адміністрацыйны працэс па артыкулах 23.29 (незаконнае перасячэнне граніцы), 23.30 (парушэнне пагранічнага рэжыму), а таксама 23.55 (парушэнне правілаў знаходжання) КаАП Рэспублікі Беларусь.\nУ дачыненні да грамадзян Грузіі і Украіны распачата крымінальная справа па артыкуле 371-1 КК Рэспублікі Беларусь (арганізацыя незаконнай міграцыі). Ім пагражае да 7 гадоў пазбаўлення волі.\nТраса М6 (Менск – Гародня) пасля рэканструкцыі стане платнай


Кітайскі прамысловы вобад для пагрузчыка грузавога пад'ёмніка Tele Кітайскі завод-вытворца і вытворцы | Hywg\nШто такое прамысловы абадок?\nIндустрыяльны абадок шмат выкарыстоўваецца ў многіх відах транспартных сродкаў, такіх як пад'ёмная платформа, трактар, кран, тэлеапрацоўшчык, экскаватар-пагрузчык, колавы экскаватар і г.д. Ёсць так шмат відаў прамысловыя дыскі таму іх цяжка класіфікаваць. Але большасць з іх маюць 1-ПК структуру і памер ніжэй за 25 цаляў. З 2017 года HYWG пачала вырабляцьпрамысловы абадок таму што попыт у многіх кліентаў, якія працуюць у сферы OE, ёсць. Карэя Volvo папрасіла HYWG распрацавацьпрамысловыя дыскі для ролікавага і колавага экскаватара. Група Zhongce Rubber папрасіла HYWG распрацавацьпрамысловыя дыскі для ўздыму стрэлы. Таму ў 2020 годзе HYWG адкрыла новую фабрыку ў правінцыі Цзяодзуо Хэнань, каб засяродзіцца на iндустрыяльны абадок вытворчасці, гадавая магутнасць прамысловы абадок распрацавана як 300000 абадкоў у год. Прамысловыя дыскі збіраюцца не толькі са стандартнай пнеўматычнай шынай, але таксама з цвёрдай шынай і паліурэтанавай шынай, раствор дыска і шыны залежыць ад прымянення аўтамабіля. У апошні час рынак бум-ліфта ў Кітаі імкліва развіваецца, HYWG распрацавала поўны спектр дыскаў для абсталявання для пад'ёмнікаў.\nКолькі відаў прамысловых дыскаў?\nПрамысловы абадокчаста 1-ПК вобад, які таксама называюць цэльным вобадам, вырабляецца з цэльнага кавалка металу для асновы вобада і мае форму розных тыпаў профіляў, вобад 1-ПК звычайна мае памер ніжэй за 25 цаляў, як вобад грузавіка Вобад 1-ПК - гэта невялікі вага, невялікая нагрузка і высокая хуткасць, ён шырока выкарыстоўваецца ў лёгкіх транспартных сродках, такіх як сельскагаспадарчы трактар, прычэп, тэлеапрацоўшчык, колавы экскаватар, пад'ёмнік і іншыя віды дарожнай тэхнікі. Загрузка вобада з 1 ПК невялікая.\nДля чаго выкарыстоўваецца прамысловы абадок?\nНашы прамысловы абадок можа выкарыстоўвацца для такіх транспартных сродкаў, як:\n(2) Пад'ёмнік стрэлы\n(4) Колавы экскаватар\nПамер вобада Тып вобада Памер шыны Мадэль машыны\n6,75 * 17,5 1-ПК 225 / 50-17,5 Пад'ёмнік стралы\n7,00T * 16-2PC 2-ПК 9.00-16 Пад'ёмнік стралы\n11Х20 1-ПК 315 / 55D20 Пад'ёмнік стралы\n11Х24 1-ПК 36X14D610 Пад'ёмнік стралы\n10Х24 1-ПК 33X12D610 Пад'ёмнік стралы\n12Х24 1-ПК 385 / 65D24 Пад'ёмнік стралы\n11,75Х24,5 1-ПК 355 / 55D625 Пад'ёмнік стралы\n13Х24,5 1-ПК 15-625 Пад'ёмнік стралы\n13Х28 1-ПК 385 / 45-28 Пад'ёмнік стралы\n9,75X16,5 1-ПК 26Х12-16,5 Пад'ёмнік стралы\n6,75х16,5 1-ПК 240 / 55Д17,5 Пад'ёмнік стралы\n16,5 × 9,75 1-ПК 12-16.5 Агульны\n16,5 × 8,25 1-ПК 10-16,5 Агульны\n12Х7 1-ПК 23Х8.50-12 Агульны\n15Х13 1-ПК 31 / 15.5-15 Агульны\n17,5X10,5 1-ПК 14-17,5 Агульны\n12Х10,5 1-ПК 26Х12-12 Агульны\n16JX17 1-ПК 500 / 40-17 Агульны\nНашы перавагі прамысловых вобадаў?\n(1) HYWG прапануе поўны спектр прамысловыя дыскі асабліва для пад'ёмнік стрэлы абсталявання.\n(2) Якасць HYWG даказалі такія буйныя вытворцы, як Volvo, JCB і Dingli.\n(3) Якасць HYWG гарантуецца перадавым абсталяваннем і трывалым матэрыялам, большасць сталі, якія мы выкарыстоўваем, - Q345B, што эквівалентна S355 у Еўропе і A572 у ЗША.\n(4) HYWG прапануе хуткую дастаўку і невялікі MOQ\nПапярэдняя: Вобад пагрузчыка для вытворцы OEM Linde і BYD China\nДалей: Кампаненты OTR Rim Кітай OEM вытворца 25 ″ кампанентаў


У ЗША пачалося галасаваньне на выбарах прэзыдэнта\n03 лістапад 2020, 09:10\nУ ЗША сёньня дзень выбараў прэзыдэнта. У іх удзельнічаюць цяперашні прэзыдэнт-рэспубліканец Дональд Трамп і былы віцэ-прэзыдэнт, дэмакрат Джо Байдэн, які пакляўся «перамагчы вірус» і аб’яднаць краіну.\nПершы ўчастак на выбарах прэзыдэнта ЗША пачаў працаваць у пасёлку Дыксвіл-Нотч (штат Нью-Гэмпшыр) адразу пасьля поўначы. Усе пяцёра мясцовых выбарнікаў прагаласавалі за Байдэна, паведамляецца ў Twitter галасаваньня.\nУ панядзелак абодва кандыдаты правялі сустрэчы ў некалькіх штатах, якія могуць вызначыць зыход выбараў.\n77-гадовы Байдэн пачаў свой дзень у Агаё, дзе ён зноў раскрытыкаваў барацьбу Трампа з пандэміяй. «Заўтра ў нас ёсьць магчымасьць пакласьці канец прэзыдэнцтву, якое падзяліла гэтую нацыю», — сказаў Байдэн. З Агаё кандыдат ад Дэмакратычнай партыі адправіўся ў Пэнсыльванію, дзе Байдэн наперадзе ў апошніх апытаньнях, але дзе ў 2016 годзе перамог Трамп. На Пэнсыльванію прыпадае 20 з 270 неабходных для абраньня галасоў выбарнікаў.\nУ Пітсбургу Байдэн сустрэўся з чальцамі прафсаюзу і афраамэрыканскімі выбарнікамі. Там у рамках аўтапрабегу да Байдэна далучылася поп-зорка Лэдзі Гага.\nПерад прэзыдэнцкімі выбарамі ў ЗША апытаньні паказваюць перавагу дэмакратаў, але так было і 4 гады таму\n74-гадовы Трамп напярэдадні асноўнага дня галасаваньня наведаў Паўночную Караліну, дзе ідзе напружаная барацьба паміж кандыдатамі, а таксама Мічыган, Вісконсін і Пэнсыльванію, дзе ў апытаньнях наперадзе Байдэн.\nНа мітынгу ў Паўночнай Караліне прэзыдэнт ЗША сказаў, што яго не турбуе нізкі рэйтынг у параўнаньні зь ягонымі канкурэнтам і паабяцаў выйграць у любым выпадку. «Галасаваньне за Байдэна — гэта галасаваньне за тое, каб аддаць кантроль над урадам глябалістам, камуністам, сацыялістам, багатым лібэральным крывадушнікам, якія хочуць прымусіць вас замаўчаць, падвергнуць цэнзуры», — сказаў Трамп.\nЗвычайна імя пераможцы становіцца вядомым да публікацыі афіцыйных вынікаў выбараў: СМІ робяць ацэнкі на аснове дадзеных з асобных участкаў. Сёлета рэкордная колькасьць людзей прагаласавала датэрмінова — 97 мільёнаў выбарнікаў. Паколькі многія бюлетэні былі адпраўленыя па пошце, падлік галасоў у некаторых штатах можа заняць больш часу, чым звычайна.\nТрамп раскрытыкаваў пастановы судоў, якія дазваляюць падлік бюлетэняў, праштампаваных да дня выбараў, і якія паступяць праз пэўны час пасьля гэтага.\nПрэзыдэнт даў зразумець, што яго перадвыбарчы штаб мае намер аспрэчваць у судзе падлік завочна пададзеных галасоў у Пэнсыльваніі. На мінулым тыдні рашэньне ў гэтым пытаньні прыняў Вярхоўны суд. «Як толькі скончацца выбары, нашы юрысты пачнуць дзейнічаць», — сказаў прэзыдэнт журналістам перад мітынгам у Паўночнай Караліне.\nПаводле парталу навінаў Axios, прэзыдэнт сказаў сваім набліжаным, што мае намер абвясьціць аб перамозе ў аўторак вечарам, нават калі вынікі ў калегіі электараў будуць нявызначанымі. Трамп катэгарычна абверг гэтае сьцьвярджэньне.\nБайдэн, камэнтуючы гэтыя паведамленьні, заявіў: «Прэзыдэнт не скрадзе выбары».\nНацыянальныя апытаньні па-ранейшаму паказваюць, што Байдэн апярэджвае Трампа прыкладна на 8 працэнтных пунктаў.\nУ рамках гэтых выбараў амэрыканскія выбарнікі таксама вызначаць, хто зойме ўсе 435 месцаў у Палаце прадстаўнікоў, 35 з 100 месцаў у Сэнаце, 11 губэрнатарскіх пастоў і розныя пасады ў мясцовых органах улады. Акрамя таго, праводзяцца рэфэрэндумы аб шэрагу пытаньняў.


Музейных спраў майстры\nГлавная/Общество/Молодежь/Музейных спраў майстры\nМузеі хаваюць у сваіх сценах мноства таямніц мінулых гадоў. Я заўжды крышку з зайздрасцю глядзела на экскурсаводаў і іншых супрацоўнікаў гэтых устаноў. Мне здавалася, што яны абавязкова ведаюць нешта такое, чаго звычайныя людзі ведаць не могуць, нібыта маўклівыя экспанаты адкрылі ім загадкавы свет свайго жыцця.\nУ Лунінецкім раённым краязнаўчым музеі я была не раз, добра ведаю ўсе экспазіцыі, але не так даўно вырашыла зноў сюды завітаць, як аказалася – не дарма. Незвычайную экскурсію для мяне правялі студэнткі Пінскага каледжа УА “Брэсцкага дзяржаўнага ўніверсітэта імя А.С. Пушкіна” Аліна Мелюх і Аксана Лабко (на здымку). Дзяўчыны праходзяць у музеі вытворчую практыку, падчас якой бліжэй знаёмяцца з асаблівасцямі будучай прафесіі і ў той жа час паглыбляюць свае веды па гісторыі роднага краю.\n“Маёй любімай часткай экскурсіі з’яўляецца тая, што прысвечана будаўніцтву чыгункі на Палессі, – расказвае Аксана,– і не толькі таму, што гэта важны перыяд у развіцці Лунінца. Проста з таго часу засталіся вельмі цікавыя экспанаты. Напрыклад, гадзіннік або швейная машынка. Асаблівай увагі, канешне, заслугоўваюць фотаздымкі пачатку ХХ ст.: часам нават цяжка паверыць, што на выявах наш горад. Усё вельмі змянілася за сто гадоў”. Згадзіцеся, прыемна, што маладое пакаленне з такой непаддзельнай цікавасцю разважае на тэму гісторыі роднага Лунінца.\nНягледзячы на хваляванне дзяўчын, звязанае з бояззю паблытаць даты ці лічбы, экскурсія нагадала мне хутчэй сяброўскую размову, чым строгі маналог, якія так часта можна пачуць на ўроках або лекцыях. Таму шчыра раю ўсім наведаць наш музей, бо гэта адзін з самых карысных і цікавых спосабаў правесці час.\nГанна Курак, студэнтка БрДУ імя А.С. Пушкіна.\nДаруйце, хлопцы, што ў Кабуле варожая скасіла куля...


Даля Грыбаўскайце: Вучэнні «Захад-2017» чакаем з непакоем\nПрэзідэнт Літвы Даля Грыбаўскайце ў Рызе\nПрэзідэнт Літвы выказалася пра беларуска-расейскія вайсковыя вучэнні, якія адбудуцца сёлета.\nДаля Грыбаўскайце мяркуе, што вучэнні «Захад-2017» дэманструюць падрыхтоўку Беларусі ды Расеі да вайны з Захадам.\n«Мы бачым, што пагрозы розныя, яны ўзрастаюць, у тым ліку мы з непакоем чакаем вучэнняў «Захад-2017», падчас якіх канцэнтруюцца вельмі шматлікія і агрэсіўныя сілы, ідзе дэманстратыўная падрыхтоўка да вайны з Захадам», – заявіла літоўскі прэзідэнт, размаўляючы з журналістамі ў Рызе.\nПаводле Далі Грыбаўскайце, пагрозы з Усходу прымушаюць краіны Балтыі прасіць партнёраў аб дадатковых гарантыях бяспекі, напрыклад, аб хуткасці прыняцця рашэнняў у НАТО.\n9 лютага старшыня Камітэту сейму Літвы па нацыянальнай бяспецы і абароне Вітаўтас Бакас сказаў, што вайсковыя вучэнні «Захад-2017», відаць, будуць буйнейшымі ў гісторыі вучэннямі ля літоўскіх межаў. У сваю чаргу дырэктар Дэпартаменту дзяржбяспекі Літвы Дарус Яунішкіс заявіў, што згаданыя вучэнні будуць галоўным выклікам для нацыянальнай бяспекі Літвы.\nТрамп мяняе рыторыку адносна НАТО\nНМ, belsat.eu, паводле Ru.delfi.lt, фотаздымак Reuters, Ints Kalnins/ Forum\nТэгі: Даля Грыбаўскайце


Супрацоўнікі раённай вертыкалі правялі другую спартакіяду — Информ-прогулка. Новости Лунинца\nСвае здольнасці ўдзельнікі спартакіяды, а гэта каманды апарата райвыканкама, яго аддзелаў і ўпраўленняў, гарсельвыканкамаў і пракуратуры, паказвалі ў наступных відах: плаванне, шахматы, більярд, стральба з пнеўматычнай вінтоўкі, шашкі, настольны тэніс, кіданне кольцаў, гіравы спорт.\nКаманда апарата райвыканкама заняла першае месца ў наступных відах: шахматы, більярд, стральба з пнеўматычнай вінтоўкі, настольны тэніс, кіданне кольцаў, гіравы спорт. Другое месца: плаванне. Трэцяе: шашкі. Таксама каманда заняла першае месца ў 2-й раённай спартакіядзе.\nКаманда аддзелаў і ўпраўленняў райвыканкама выйграла першае месца ў такіх відах: плаванне, шашкі. Другое: шахматы, настольны тэніс. Трэцяе: кіданне кольцаў. І другое месца ў 2-й раённай спартакіядзе.\nКаманда гарсельвыканкамаў заняла другое месца ў більярдзе, шашках, кіданні кольцаў, гіравым спорце.Трэцяе ў шахматах, стральбе з пнеўматычнай вінтоўкі, настольным тэнісе. І трэцяе месца ў 2-й раённай спартакіядзе.\nУ каманды пракуратуры другое месца ў стральбе з пнеўматычнай вінтоўкі, трэцяе — у плаванні, більярдзе, гіравым спорце.\nУзнагароды лепшым уручаў старшыня райвыканкама Аляксандр Мікалаевіч Пачко.\nСтаршыня Лунінецкага раённага аб’яднання прафсаюзаў Ігар Іванавіч Гапон перадаў па футбольнаму мячу камандзе пракуратуры і старшыні райвыканкама. А за візітную картку каманда гарсельвыканкамаў атрымала прыз раённай арганізацыі РГА «Белая Русь».\nПасля ўзнагароджвання песню «Белая Русь» праспявала Крысціна Збралевіч.


Рашэнні для акумулятараў базавай станцыі Telecom: што вам трэба ведаць - батарэя Hoppt\nГалоўная / Блог / Прамысловасць / Рашэнні для батарэі базавай станцыі Telecom: што вам трэба ведаць\nРашэнні для батарэі базавай станцыі Telecom: што вам трэба ведаць\nБатарэйныя рашэнні для базавай станцыі тэлекамунікацый з'яўляюцца неад'емнай часткай любой тэлекамунікацыйнай сістэмы. Яны забяспечваюць электразабеспячэнне вузла тэлекамунікацыйнай сотавай сувязі і забяспечваюць бесперапынную сувязь. Калі акумулятар выходзіць з ладу, вы можаце сутыкнуцца з перапынкамі ў абслугоўванні, нізкай хуткасцю перадачы дадзеных і збоямі. Батарэі базавых станцый тэлекамунікацый могуць быць дарагімі і няпростымі ў абслугоўванні. Вось некаторыя рэчы, якія вы павінны ведаць, перш чым усталёўваць батарэі базавай станцыі.\nШто такое батарэі базавых станцый Telecom?\nБатарэі базавых станцый тэлекамунікацый - гэта тып сістэмы рэзервовага харчавання для тэлекамунікацыйных сотавых сот. Яны забяспечваюць бесперапыннае электразабеспячэнне сайта, што азначае, што вы не будзеце адчуваць адключэння ў выпадку адключэння электрычнасці. Батарэі базавых станцый тэлекамунікацый дарагія і няпростыя ў абслугоўванні, але яны з'яўляюцца неад'емнай часткай любой тэлекамунікацыйнай сістэмы.\nЯк знайсці правільны акумулятар\nПерш чым купіць тэлекамунікацыйныя батарэі, важна знайсці правільны акумулятар для вашай базавай станцыі. Важна мець батарэю, якая адпавядае магутнасці ампер-гадзін вашага генератара. Напрыклад, калі вы выкарыстоўваеце генератар на 2500 ампер-гадзін, вам спатрэбіцца акумулятар не менш за 2500 ампер. Калі ваша тэлекамунікацыйная сувязь знаходзіцца ў сетцы 24 гадзіны ў суткі, 365 дзён у годзе, вам спатрэбіцца акумулятар на 5000 ампер.\nШто трэба ведаць перад устаноўкай батарэек\nБатарэі сотавых базавых станцый могуць быць вельмі дарагімі, яны звычайна каштуюць 2,000 долараў і вышэй. І іх няпроста абслугоўваць, бо яны патрабуюць вялікай колькасці зарадкі і тэставання. Такім чынам, перш чым вы вырашылі ўсталяваць батарэі базавых станцый тэлекамунікацый, улічвайце наступныя моманты:\nВы павінны трымаць іх зараджанымі і праверыць іх, каб пераканацца, што яны працуюць належным чынам\nЯны патрабуюць шматгадзіннага абслугоўвання на сайце кожны тыдзень\nІмі трэба паставіцца адказна\nПрацэс мантажу патрабуе кантролю\nАпошняе, што вы хочаце, - гэта вежа сотавай сувязі, якая апускаецца, таму што ёй не хапала сілкавання з-за няспраўнай батарэі. Калі вы ведаеце, які тып батарэі вам патрэбен, варта падумаць аб інвеставанні ў адзін. Але калі вы не ўпэўненыя ці не ведаеце, які тып батарэі вам патрэбны, патэлефануйце нам, і мы дапаможам знайсці найлепшае рашэнне для вашых патрэб.\nКалі вы працуеце ў тэлекамунікацыйным бізнэсе, вы ведаеце, што батарэі ў вашай базавай станцыі з'яўляюцца адным з найбольш важных кампанентаў. Калі яны памруць, можа пацярпець увесь ваш бізнес. З правільным акумулятарам вам не прыйдзецца турбавацца аб тым, што ваш асноўны прадукт будзе парушаны або вам прыйдзецца на адзін дзень спыніць сваю дзейнасць. Але з такой вялікай колькасцю батарэй на рынку, як вы ведаеце, які з іх падыходзіць менавіта вам?\nПапярэдняя: Канчатковае кіраўніцтва па літыевых батарэях\nдалей: Канчатковае кіраўніцтва па літыевых батарэях


Дырэктара Палацу спорту затрымалі за хабар\nПалац спорту на куплюты 5000 рублёў\nДырэктар менскага Палацу спорту Сяргей Прановіч браў хабар у памеры $1,2 тыс., сцвярджаюць у КДБ.\nСяргея Прановіча затрымалі 5 лютага ў момант, калі ён атрымліваў хабар за правядзенне чарговага мерапрыемства, кажуць у Камітэце дзяржбяспекі.\nУ ведамстве сцвярджаюць, што затрыманы браў хабар з 2014, літаральна ва ўсіх – гандляроў прысмакамі і арганізатараў каціных выстаў, арганізатараў канцэртаў і пастаўшчыкоў абсталявання, дырэктараў прыватных прадпрыемстваў і нават спартовых каманд.\nУ абсалютна незнаёмых людзей, абмяркоўваючы арэнду плошчаў палацу, пытаўся пра «сваю долю», адзначае выданне «СБ. Беларусь Сегодня». Адкрыта казаў, што, акрамя афіцыйных сум за арэнду, неабходна прадугледзець і ягоны асабісты інтарэс. Паставіў на плыню практыку адкатаў, калі каля 10 % ад кошту выкананых па замове палацу працаў або паставак ішло ў дырэктарскую кішэню.\nХабар быў ад $ 100 да $ 1200 – у залежнасці ад чаканай рэнтабельнасці выставы або гандлёвай кропкі. Гаворка ідзе прыкладна пра 20 фактаў неафіцыяльных выплат у месяц.\n«Не баючыся нябеснага пакарання, Сяргей Прановіч запатрабаваў $ 1200 нават у прадстаўніц аднаго з манастыроў – за права правесці на плошчах Палаца спорту рэлігійную выставу. Паколькі грошай у сясцёр не аказалася, міласціва пагадзіўся прыняць паднашэнне… абразом і царкоўным начыннем. Праўда, дадаў, што калі манашкі не знойдуць грошай да вясны, то могуць нават не думаць аб правядзенні богаўгоднага мерапрыемства да Вербнай нядзелі», – адзначаецца ў артыкуле «СБ. Беларусь Сегодня».\nГэта быў адзін са спосабаў ціску – гаварыць пра загружанасць графіку палацу.\nМяркуецца, што Прановіч заніжаў кошт арэнды, каб у арандатараў засталіся грошы для таго, каб задаволіць патрэбы дырэктара.\nПадчас вобшуку дома ў дырэктара, які не п’е, знайшлі калекцыю алкагольных напояў на суму каля $ 5 тыс.\nСправай цяпер займаецца Следчы камітэт.\nПра затрыманне дырэктара Палацу спорту Сяргея Прановіча стала вядома адразу пасля таго, як Аляксандр Лукашэнка адправіў у адстаўку міністра спорту і турызму Аляксандра Шамко. Пра гэта глядзіце ў нашым сюжэце:\nТэгі: карупцыя, КДБ


Аб кампаніі - Jointop China Industry Co., Ltd.\nМат для ёгі Tpe\nКоркавы ёгавы кілімок\nПояс/папружка для ёгі\nРучнік для ёгі\nМасажор для спіны\nСпорт Мэта Net\nВыстава / Падзеі\nJointop, Далучайцеся, Перайдзіце да вяршыні!\nВыпадак 1 :\nназва :Кевейн Саекель\nЧас замовы :2020.2.16\nПрапануйце далучэнне да блока ёгі, матэрыялу POE, гэта новая версія па маркетынгу. Зрабіце пляценне фасцый, пераноснасць для выхаду звонку, фатальную тканіну, задаволеную Кевінам, мы будзем працягваць абнаўляць супрацоўніцтва ў будучыні.\nВыпадак 2 :\nназва :Філіп Мандзіц\nЧас замовы :2020.2.12\nЗаказ пачынайце з атрымання плацяжу ў 2020.2.12. Філіпп набыць 1 кантэйнерны футбольны гол з дызайнам лагатыпа на футбольнай дзверы і сумцы. Дакладна прафесійны стандарт Французскай федэрацыі футбола (FFF). Мы будзем працягваць іншыя справы, такія як кілімок для ёгі, спартовыя шкарпэткі і іншае аксэсуары.\n1.Для 2020 года\nДалучыцца да нямецкага ISPO Show у студзені\n2.У перыяд 2018 года\nДалучайцеся да Magic Show у шоў у Лас-Вегасе ў лютым;\nДа ўдзелу ў краме HK Premium і падарункавым шоў у красавіку;\nJointop наведае кітайскае тэкстыльнае шоу ў Аўстраліі ў лістападзе\n3.У год 2017 года Jointop наведвае паказ тыдня моды HK;\nАўтамабіль удзельнічае ў шоў Moda ў Вялікабрытаніі ў жніўні;\nДалучайцеся да Мега-шоў у кастрычніку;\n4.У 2016 годзе, Jointop наведвае HK Premium і падарункавае шоў у красавіку.\nДалучайцеся да Magic Show / ASD show у Лас-Вегасе ў лютым;\nДалучайцеся да Magic Show / ASD шоу ў Лас-Вегасе ў жніўні\n5.У перыяд 2015 года\nУдзельнічайце ў версіі HK Premium і падарункавым шоў у красавіку\nJointop наведае тэкстыльнае шоу ў Польшчы ў кастрычніку.\n1.Jointop прыме ўдзел у спартыўным шоу Германіі ў студзені 2020 года. Запрашаем наведаць.\n2.JOINTOP павінны наведаць кліентаў на рынку Вялікабрытаніі па ліпені. Хуткая размова тварам да твару зробіць нас больш блізкімі адзін аднаму, дапаможа стварыць больш рынкаў разам.\n3.Jointop каманды маюць выезд на тыднёвую прымаць ванну ў гарачую вясну. У нас ёсць Час гульні, каб потым добра павячэраць! Пасля гэтага мы пачынаем нашу гарачую вясну. Гэта вельмі шчаслівы час застацца разам толькі для адпачынку!\nNo.18, Дарога Baihuazhou, Pushang Industry Area, JinShan, горад Фучжоу, правінцыя Фуцзянь, Кітай, 350008\nТэлефон / WhatsApp / WeChat:\nТэл: + 86-591-87668070\nPu Yoga Mat , Пвх Yoga Mat, Кілімок для ёгі без слізгацення, Nbr Yoga Mat , Мат для ёгі Tpe, Кілімок для ёгі,


17 ліпень 2008, 20:10\nСёньня лідэры Аб’яднаных дэмакратычных сілаў Беларусі абмеркавалі вынікі фармаваньня акруговых выбарчых камісіяў. Іх ацэнка гэтага этапу кампаніі па выбарах Палаты прадстаўнікоў была нэгатыўнай\nУдзельнікі паседжаньня прэзыдыюму палітрады Аб’яднаных дэмакратычных сілаў назвалі вынікі стварэньня камісіяў зьневажальнымі для апазыцыі. Каардынатар кампаніі “За свабодныя і справядлівыя выбары” Віктар Карняенка нагадаў, што патрабаваньні АДС былі мінімальнымі — па адным прадстаўніку апазыцыі ў кожную камісію. Насамрэч вылучэнцы ад адзінага сьпісу АДС атрымалі ў 110 акругах толькі 35 месцаў, а ўсяго ад апазыцыйных структур – 42. Гаворыць Віктар Карняенка:\n“Не ўключылі былых парлямэнтароў — Сямдзянаву, Голубева, Баршчэўскага ды іншых. Ня ўключаныя былыя міністры Сасноў і Казлоўскі. У гэты сьпіс не патрапіў і былы кіраўнік дзяржавы Станіслаў Шушкевіч. Таксама ўлады палічылі, што ён ня цягне на шараговага сябра акруговай выбарчай камісіі”.\nСустаршыня Палітрады АДС Анатоль Лябедзька канстатуе: улады не скарысталі свой шанец.\n“Улада мела шанец выканаць праграму-мінімум — уключыць хоць па адным прадстаўніку АДС у кожную акруговую выбарчую камісію. А сёньня мы па факце маем — амаль у 70% выбарчых камісіяў прадстаўлены толькі людзі Аляксандра Лукашэнкі. Альбо тыя, хто эканамічна і фінансава залежыць таксама ад Аляксандра Лукашэнкі.\nТаму мы адзначаем, што ёсьць нейкі прагрэс у параўнаньні з прэзыдэнцкімі выбарамі. Але яго недастаткова, каб казаць, што ў нас адбыліся кардынальныя зрухі і што выбарчая кампанія праводзіцца ў адпаведнасьці са стандартамі АБСЭ”.\nСустаршыня Палітрады АДС Сяргей Калякін лічыць, што ігнараваньне патрабаваньняў апазыцыі ўваходзіць у стратэгію ўладаў:\n“Яны нас усялякім чынам падштурхоўваюць да таго, каб мы спынілі свой удзел у выбарах. Але нам такога падарунку ўладзе рабіць ня трэба. Патрэбна ўсё паказаць і паставіць ёй нездавальняючую ацэнку па ўсіх пазыцыях — і па ўключэньні ў камісіі, і па рэгістрацыі кандыдатаў… А ўжо пасьля прыняць такія рашэньні, якія мы палічым неабходнымі”.


Еўропа, слухайце маленькіх пацыентаў! - Рэпарцёр ЕС\nБольш за 25 маладыя пацыенты з некалькіх краін ЕС сабраліся на 8-11 ліпеня на Семінар «ЭМПАТЫЯ», "Еўропа сустракае маладых пацыентаў". Маладыя людзі ва ўзросце 15-25 гадоў распавялі пра свае розныя патрэбы, а таксама пра свае чаканні.\nМаладыя пацыенты заклікаюць да сябе прызнанне "хранічнай хваробы" як глеба дыскрымінацыі. Марэк сказаў:Я пайшоў на сумоўе, і працадаўца не хацеў мяне наймаць, бо ён меркаваў, што не змагу выканаць свае задачы з-за майго стану. Нарэшце ён перагледзеў яго, але я адмовіўся ўзяць працу, бо адчуў сябе адхіленым з першай рэакцыі."Маладыя пацыенты падвяргаюцца дыскрымінацыі на падставе хранічных захворванняў, але таксама з-за праблем, звязаных з іх узростам; гэта павінна ўваходзіць у сферу відавочнага прадпісання, якое абараняе іх і спрыяе роўным шанцам.\nУдзельнікі ідэнтыфікавалі недахоп інфармацыі ў якасці асноўнага бар'ера бо гэта прыводзіць да няправільнага ўспрымання. Адна з гульнявых роляў семінара праілюстравала гэта на прыкладзе экзаменацыйнай сесіі: студэнтка з цукровым дыябетам не магла прынесці з сабою лічыльнік цукру ў крыві, а іншаму студэнту з сіндромам Крона не хапала часу, каб скончыць экзамен з-за хады ў туалет. . "Гэта адбылося толькі таму, што знешні экзаменатар не ведаў пра іх стан і яго можна было пазбегнуць", Падсумаваў юны наведвальнік.\nМаладыя пацыенты патрабуюць павышэнне дасведчанасці пра розныя іх патрэбы. У якасці рашэння яны прапаноўваюць пачаць інфармацыйныя кампаніі, каб пазнаёміць людзей і дапамагчы ім зразумець, што іх стан не перашкаджае ім працаваць або вучыцца альбо нармальна жыць; проста неабходная карэкціроўка.\nЗ іншага боку пацыенты таксама павінны быць паведамілі пра ўласныя правы мець магчымасць узяць на сябе адказнасць пры іх абыходжанні. Яны ў сваім стане эксперты, здольныя шукаць інфармацыю і адстойваць для ўласных патрэб. Аднак для гэтага патрэбна падтрымка медыцынскіх работнікаў і іх бацькоў. Асаблівыя праблемы, з якімі яны сутыкаюцца, ўключаюць пераход без суправаджэння на 18 з педыятрычнай дапамогі на сістэму дарослых і цяжкасці з доступам да медыцынскай дапамогі падчас падарожжа альбо на праграму Erasmus.\nНарэшце маладым пацыентам трэба адносіны, заснаваныя на суперажыванні са сваімі медыцынскімі работнікамі. "Калі доктар размаўляе з бацькамі пра мой стан, я адчуваю сябе ігнараваным, і гэта груба"Сказала Анээла. "Мы, як маленькія пацыенты, заклапочаныя і маем шмат пытанняў. Мы чакалі, што ў лекара ёсць неабходны набор навыкаў, каб адаптавацца і ўзаемадзейнічаць з намі з пачуццямі", Працягнула яна.\nУ дадатак да больш чалавечага падыходу ў сферы аховы здароўя і адаптаванай падтрымкі, Арганізацыі пацыентаў таксама гуляюць вырашальную ролю. Яны могуць дапамагчы маладым пацыентам, выступаючы ў якасці перамычкі паміж імі, іх бацькамі і медыцынскімі работнікамі, а таксама забяспечваючы падтрымку аднагодкаў.


Былыя назвы вуліц напісалі, але з памылкай — Медиа-Полесье — новости и реклама Пинска, Лунинца, Столина\n19 октября 2021, вторник04:42\nПа вуліцы Бялова,12 падыходзіць да заканчэння будаўніцтва адміністратыўна-гандлёвага аб’екта. Зусім нядаўна на сцяне будынка з’явілася інфармацыя аб тым, як называлася гэтая вуліца ў розныя часы: Спаская, Папярочна-школьная, Каралевы Боны, Лемяшэўская, Столінская…\nПінскія краязнаўцы адразу заўважылі памылку ў назве. Яны сцвярджаюць, што трэба пісаць не Лемяшэўская, а Лемяшэвіцкая. Бо гутарка ў дадзеным выпадку ідзе не аб прозвішчы чалавека, а назве населенага пункта Лемяшэвічы Пінскага раёна.\nІнфармаваць жыхароў горада і турыстаў аб былых назвах вуліц справа добрая і карысная, але памылку трэба выправіць, гавораць краязнаўцы.\nА,на павароце на вуліцу Гайдаенка, таксама,памылка з вуліцы Першамайскай.На табліцы напісана назва:вул.ГайдаенкО, замест ГайдаенкА!!!


Гомель пасля нядзельнага маршу: суткі, штрафы, папярэджанні | Народная Воля\nУ Гомелі асудзілі паўтара дзясятка гараджан, якія ў мінулую нядзелю, 15 лістапада, выйшлі ў цэнтр горада пратэставаць супраць фальсіфікацыі выбараў і гвалту сілавікоў.\nМіліцыянеры ў спецамуніцыі жорстка затрымалі гараджан на вуліцы Савецкай блізу цырка. Іх абвінавацілі ва ўдзеле ў несанкцыянаваным масавым мерапрыемстве, а некаторых яшчэ і ў непадпарадкаванні міліцыі, і да суда змясцілі ў ізалятар.\nЯк паведаміла валанцёрка Алена Тоцкая, суд над прэвентыўна затрыманымі гамяльчанамі праходзіў у Чыгуначным райаддзеле міліцыі.\nСуддзя суда Чыгуначнага раёна Хлышчанкоў пакараў Яўгена Цэглянкова 10 суткамі арышту. Столькі ж сутак арышту адмераў суддзя Мальцаў гамяльчаніну Яўгену Пракапенку. Штрафы ў 10 базавых велічынь (270 рублёў) атрымалі Алена Засядацелева, Ягор Рачкоўскі, Алена Цімашэнка. На 135 рублёў аштрафавана Алена Марозава. Яшчэ траіх гараджан пенсійнага ўзросту – Тамару Зайцаву, Ірыну Сабалевіч, Наталлю Рычкову – папярэдзілі.\nСуд Савецкага раёна пагадзіўся з пратаколам міліцыі пра ўдзел у недазволеным маршы валанцёра Іллі Міронава. Ён адпраўлены назад у ізалятар на 10 сутак адміністрацыйнага арышту. На 270 рублёў аштрафавана Алена Шамрова.\nУ судзе Цэнтральнага раёна валанцёры чакалі, калі прывязуць афіцера, былога міліцыянера Уладзіміра Няпомняшчых. Аднак да канца працоўнага так і не прывезлі ў суд затрыманага актывіста, якога 15 лістапада схапілі на лаўцы каля цырку, дзе ён сядзеў і чытаў кнігу.


Стань на абарону праваабаронцаў! Падпішы петыцыю за вызваленне “вясноўцаў” - Віцебская вясна\nСтворана 06 Снежань 2021\nПраваабарончы цэнтр “Вясна” ў гэтым годзе адсвяткаваў 25-годдзе сваёй дзейнасці ў Беларусі. І за сваю мірную праваабарончую дзейнасць цягам гэтага году за кратамі знаходзяцца сем “вясноўцаў”. Падпішы петыцыю за іх вызваленне!\nПершай была затрыманая каардынартка Валанцёрскай службы “Вясны” Марфа Рабкова. Гэта адбылося 17 верасня 2020 года, калі дзяўчына вярталася дадому пасля ўручэння прэстыжнай прэміі імя Яна Карскага. З той пары яна знаходзіцца з кратамі, і за гэты час у яе моцна пагоршылася здароўе, памерлі бацька і бабуля, на пахванне якіх Марфу не адпусцілі. На мінулым тыдні стала вядома, што Марфу абвінавачваюць па 11 артыкулах крымінальнага кодэкса.\n18 студзеня па дарозе на офіс быў затрыманы кіраўнік Гомельскага аддзялення “Вясны” Леанід Судаленка, а таксама яго памочніца Марыя Тарасенка, якая была адпушчаная пад падпіску аб нявыездзе праз 72 гадзіны. А 21 студзеня ў аэрапорце была затрыманая яшчэ адна памочніца і валанцёрка “Вясны” з Рэчыцы Таццяна Ласіца. Іх абвінавачвалі ў арганізацыі дзеянняў, што груба парушаюць грамадскі парадак (ч. 1 арт. 342 КК), і навучанні і падрыхтоўцы асобаў для ўдзелу ў такіх дзеяннях, а таксама іх фінансаванні або іншым матэрыяльным забеспячэнні (ч. 2 арт. 342 КК). У выніку 3 лістапада Леаніда Судаленку асудзілі на тры гады калоніі, а Таццяну Ласіцу – на два з паловай кады калоніі.\nДзве масіўныя атакі на незалежныя медыі і праваабарончыя арганізацыя былі праведзеныя уладамі 16 лютага і 14 ліпеня бягучага года. У выніку іх было адбылося больш за 50 ператрусаў у сябраў арганізацыі па ўсёй краіне, больш за 20 праваабаронцаў былі затрыманыя на розныя тэрміны для выствятлення абставінаў, а трое да гэтага часу знаходзяцца за кратамі па абвінавачванні ў нясплаце падаткаў. Гэта старшыня “Вясны” Алесь Бяляцкі, намеснік старшыні і віцэ-прэзідэнт FIDH Валянцін Стэфановіч і каардынатар кампаніі “Праваабаронцы за свабодныя выбары” Уладзімір Лабковіч.\nКрыніца: Стань на абарону праваабаронцаў! Падпішы петыцыю за вызваленне “вясноўцаў”